
Relaciona cu nos fiesta tradicional di Dera Gai a tuma lugar diamars anochi na Cas 
Sjabururi un evento festivo caminda tur nos amigo y amiganan special a bin hunto 
pa celebra e fiesta aki cu musica y baile folklorico.Prome cu e parti festivo tabatin un 
ceremonia caminda Fundacion ‘Aruba Way 5 di e trahadornan di e refineria Valero a haci 
entrega di e yabi di e cura di Cas Sjabururi cu a ser construi recientemente y cual ta un 
donacion di ‘Aruba Way\ Alabez e fundacion aki a haci donacion di un pick-up y dos 
machin di corta yerba na Cas Sjabururi.Sin duda aigun cu esaki ta un bunita gesto cu a 
wordo hopi aprecia pa tur nos hendenan special y pa cual nan ta masha agradecido na 

Fundacion ‘Aruba Way\ 


DERAGM 

Cu donacionnan di ‘Aruba Way na Cas Sj abururi 

71ERATA MUSTRA HOPI FERTIL. 

MARIHUANA 


N^ROO KOOCH 


Diamars merdia autoridad 
policial a descubri otro plan- 
tacion di marihuana na Rooi 
Koochi. Mesora a detene 
un sospechoso relaciona 
cu esaki. Ta hopi hende ta 
dedica nan mes na planta 
marihuana, ya cu situacion 
ta frega y tin di haci algo 
extra pa por sobrebibi, asina 
AWEMainta a ser informa pa 
un persona cu lo ta meti den 
e negoshi aki tambe. 


DCSC^SOMASDGRIB 3 RB3 STRAIW^UBA 


Minister di Salud Publico, 
Booshi Wever a duna di 
conoce cu despues cu 
diasabra a wordo conoci 
cu dos deportista Arubano 
tin e virus di swine flu 
a cuminsa cu e contact 
onderzoek y basa riba 
esaki 14 muestra a bay Hu- 
landa. Dos di e muestran- 
an aki a resulta positivo, 
cual ta trata di hendenan 
cu tabatin contacto directo 
cu e deportistanan. 

Pa evita malentendimento y sigur otro noticia negativo 


Casablanca Casino den Westin Hotel, ta cambiando 

aigun di su jackpotnan 


FOR di aigun dia caba y ayera 
despues cu nos di AWEMainta 
a ser informa cu cos ta bay 
malo na Westin Hotel, y tambe 
na Casablanco Casino, paso- 
bra nan a cuminsa saca for di 
nan inventario, prome cu nan 
dicidi di sera e hotel y casino, 
pasobra cos ta bay malo. 

Un noticia sigur yamativo, 
cu a pone nos di AWEMainta 
inmediatamente a cuminsa 
busca informacion pa sa kico 
ta pasando. 

Mas ainda, cu e propio tra- 
hadornan a drenta den un 


forma di panico, ora cu e 
rumor negativo a circula cu e 
hotel y casino ta serando nan 
portanan. 

For di un ehecutivo, kende 
a prefera di no wordo men- 
ciona, el a bisa cu tur esaki 
ta storianan inventa. Ningun 
clase di inventario ta ser saca 
for di Westin Hotel. Lo con- 
trario, esnan cu a bishita e 
hotel recientemente, por mira 
e inversion cu a ser haci den 
e.o. e lobby, cu a conoce un 
cambio drastico. 


Loke si ta tumando lugar, cu e 
compania di aigun jackpot den 
Casablanca Casino, a dicidi di 
cambia aigun di e jackpotnan 
aki. Algo cu ta pasa masha 
normal y cada periodo. Sigur 
e operador di casino, ta saca 
tur jackpot cu no ta rendabel 
p’e casino, ytampoco p’e hun- 
gadornan den casino. 

Nada mas ta tumando lugar. 
Westin Hotel y Casablanca 
Casino tey, pa keda y apesar 
di crisis economico, nan ta 
confia cu e situacion aki sigur 
lo cambia ainda e ana aki. 



A pesar di tur aviso pa esnan cu 
sintomanan di griep no bay hospital 

Ainda hopi di nan ta 
acudi eynan pa busca 
tratamento 

RELACIONISTA publi- 
co di hospital, Bob harms 
a comenta riba e pro- 
ceduranan cu hospital 
a tuma den cuadro di e 
swine flu. 

El a indica cu a pesar di 
tur e notificacionnan cu 
nan a pone toch nan a 
haya nan mes confronta 
cu personanan cu ta bay 
specialmente na depar- 
tamento di emergencia pa 
haya tratamento ora nan 

tin sintomanan di griep. 

Esey riba su mes no ta un problema, pero segun Harms no mester 
perde for di bistå cu di parti di gobierno y autoridadnan di Salu- 
bridad Publico a tuma un serie di medida pa evita cu e situacion 
por caba unda cu hendenan lo por haya nan mes sinta den un 
area chikito caminda cu p.e. un persona por contamina otro. 

Na momento cu henter e situacion di swine flu a cuminsa, hos¬ 
pital conhuntamente cu autoridadnan di salubridad publico a 
tuma e decision pa saca e post di dokter na warda y ubike pafor. 
E medida aki a wordo tuma inclusive promer cu a declara cu e 
swine flu a bira un pandemia. Awor e situacion a bira mas grave 
caminda cu a drecta cu tin pandemia y mientras tanto Aruba a 
conoce su promer casonan confirma. 

A pesar di tur e peticionnan, a pesar di tur e anuncionan cu a 
wordo poni na entrada di hospital, toch tin personanan cu ta bay 
hospital buscando tratamento pa sintomanan di griep, segun 
declaracionnan di Bob Harms. 



Aruba tin dos biaha mas caso di 
pacientnan hayando tratamento di 
dialyse cu Hulanda 

Nos isla ta den e top 10 mundial 



DR. Romeo, Kock, special¬ 
ista di rinon ta expresa cu pa 
preveni problema di rinon un 
persona mester sa si e ta core 
riesgo pa haya e malesa aki 
y esaki ta e pacientnan cu ta 
sufri di sucu. Tur diabietico 
mester sa con e situacion di su 
rinon ta, mescos ta e caso di e 
pacientnan cu ta sufri di pre¬ 
sion halto. Otro hendenan cu 
lo por tin riesgo tambe ta es¬ 
nan cu tin famia cu problema 
di rinon y p’esey lo ta bon pa 
nan haci un chekeo. 

Tur otro paso cu por tuma pa 
hiba un bida mas saludabel 
lo yuda tambe pa e rinonnan, 
esaki ta mantene bo mes den 
un bon estado di salud, man¬ 
era ta evita sobrepeso, haci 
suficiente ehercicio, come 
saludabel y conciente. 

Mas aleu dr. Kock ta indica cu 
e pacientnan cu mester tuma 
tratamento di dialyse ta mas 
tanto riba 60 ana, pero esey 
no kiermen cu tin hendenan 
mas jong cu tambe lo mester 
pasa den esaki, pero loke si ta 
cu ta hopi raro pa wak’e cerca 
un mucha. 


Na e momentonan aki entre 
60 pa 75% di e pacientnan 
cu ta hayando tratamento di 
dialyse na Aruba ta diabetico, 
y esey ta algo serio, segun dr. 
Kock ta duna di conoce y ta 
agrega cu lo mas tristo ta cu e 
dano cu diabetes ta haci na e 
rinonnan ta prevenibel si un 
hende cuida su curpa. 

Segun e nefrologo, Aruba, 
compara cu resto di mundo, 
tin bastante pacientnan cu ta 
tuma e tratamento di dialyse, 
caminda cu nos ta den e top 
10. Mirando e numbernan 


relativo, Aruba tin dos biaha 
mas hopi pacient di dialyse 
cu Hulanda. 

Contenstando un pregunta 
riba e relacion entre bebe awa 
y rinon, Romeo Kock a indica 
cu un di e ultimo estudionan 
cu a wordo haci tocante e 
tema riba si 8 glas di awa pa 
dia ta bon, esaki a mustra cu e 
no ta haci un diferencia, pero 
esey no kiermen cu no ta bon 
pa bebe hopi awa. “Bo mester 
bebe suficiente awa segun 
bo curpa ta bisa cu mester di 
awa”. 

“Nel Oduber ta un di e bandidonan mas 

grandi di Aruba” 

Segun declaracionnan di Hero Brinkman 



MANERA AWEMainta a pub- 
lica ayera, e investigacion riba 
corupcion y mal gobernacion 
ta sigui, si Nel Oduber gusta 
of lag’i gusta. 

Dialuna secretario di estado 
a bisa claramente cu lo bin cu 
un plan di aanpak, es decir, un 
plan di accion y pa logra esey 
mester haci e investigacion- 
nan. Segun Nel Oduber esaki 
no lo ta e caso y cu ningun 


investigacion lo tuma lugar 
na nos isla. 

Mirando e declaracionnan 
aki e fraccion di PW a yama 
e minister di Binnenlandse 
Zaken y Konikrijksrelaties, 
Guusje ter Horst, cu por cierto 
ta integrante di e partido 
ruman di MEP na Hulanda, 
PvdA, durante un vragen- 
uurtje pa duna cuenta riba e 
declaracionnan aki. 


Segun ter Horst, Ank Bijleveldy 
Nel Oduber a palabra dialuna 
cu lo bin cu un plan di aanpak 
pa mehora e democracia y 
estado di derecho na Aruba. 
Parti di esaki ta un investi¬ 
gacion riba gobernacion na 
Aruba. 

E minister ta bisa cu e ta pref- 
era cu esaki tuma lugar con- 
huntamente cu Aruba, pero si 
Aruba nenga Hulanda lo duna 


orden pa realiza un investiga¬ 
cion independiente. 

Por bisa tambe cu e descon- 
fianza y mal imagen di Nel 
Oduber ta cruza fronteranan 
y esaki a yega entre otro te 
Hulanda, caminda cu e mi- 
embro di Tweede Kamer pa 
SP, Ronald van Raak a cata- 
loga Premier Odub como “un 
gobernante den cual no por 
confia” y dor di esey tambe el a 
pidi pa e investigacion wordo 
haci sin Nel Oduber, 

Hero Brinkman tambe a mus- 
tra e imagen cu su partido 
(PW) tin tocante Nel Odu¬ 
ber caminda cu e ta bisa cu 
Oduber ta forma parto di e 
‘gobierno corupto y hasta ta 
yega na bisa cu “e ta un di e 
bandidonan mas grandi riba 
e isla”. 

Nel Oduber semper a para 
bisa cu e no ta permiti ningun 
hende ofende y mirando e 


declaracionnan fuerte di Hero 
Brinkman, caminda ta yame 
pa bandido, lo mester wak si 
e ta lanta un caso contra e per¬ 
sona aki. Mester bisa si cu ya 
caba den pasado Promer Min¬ 
ister Nelson Oduber a yega di 
wordo liga na casonan ilicita, 
na proyectonan di corupcion 
y otronan, specialmente den 
e caso di Condominio Acqua, 
cu a yega na nivel internacio- 
nal, pero aki Nel Oduber no a 
haci nada, dor di cual lo por 
ta strano cu awor si e tuma 
pasonan legal. 

Hecho ta keda cu e inves¬ 
tigacion lo bay tuma lugar, 
cueste loke cueste y posible- 
mente e berdadnan cu tanto 
dirigentenan di MEP a bin ta 
pueba sconde lo sali na cla, 
Nel Oduber tin cu baha cabez 
y permiti e investigacion, de 
lo contrario lo por pone Aruba 
bou curatela! 


Nel Oduber mester evalua su permanencia 

te cu eleccion 

Si e keda e lo perhudica nos pais mas ainda di loke el a haci caba 


LIDER di oposicion, Mike Eman a comenta riba e 
declaracionnan den Tweede Kamer di minister di 
Binnenlandse Zaken en Koninkrijksrelaties, Guusje 
ter Horst, cu a bisa claramente cu e investigacion riba 
gobernacion di Aruba lo bin, cu of sin aceptacion di 
nos gobierno.El a bisa cu esaki ta confirma un situa- 
cion sumamente penoso pa Aruba caminda cu por 
mira e decadencia den e relacionnan entre Aruba y 
Reino Hulandes ta tumando un magnitud hopi mas 
grandi na e momentonan aki. Esaki, segun Eman, ta 
haci cu e responsabilidad ta cay riba nos mes na Aruba 
y p’esey e ta mira den e eleccion aki un proceso hopi 
importante pa di un forma nos comunidad por mustra 
Reino Hulandes cu nso tin e habilidad di sanea nos 
mes. Es decir, cu pueblo mester mustra cu nos tin e 
habilidad pa huzga, determina nos destino pa medio 
di un proceso electoral, caminda cu ta elegi esnan cu 
nos ta kere cu por bay conduci e pais den un forma 
integro, cu vision, cu capacidad y poniendo interes 
di pais na promer lugar.Esaki contrario na lo cual a 
sosode e ultimo ananan y cu a yega Hulanda, esta 


cu tin un pais cu a redobla su debe di 1 biyon pa 2 
biyon, tin un pais cu tabatin mas cu 800 miyon extra 
di entrada den e ultimo 8 ananan y aparentemente 
e placa no tabata suficiente dor cu a impone un BBO 
cu awe ta causando un situacion social sumamente 
penoso den nos comunidad, mientras cu e placa haya 
no por wordo mira back den comunidad. No por mira 
mehoracion den calidad di ensenansa, tampoco me- 
horacion di sosten social pa esnan di menos recurso, 
tampoco den calidad di nos infrastructura, etc y asina 
den Reino Hulandes ta puntra nan mes con un pais cu 
a para riba su propio pia, cu a desaroya un economia 
basa riba un vision cu a wordo carga for di aha 85, 
por a decae na e nivel aki. 

“E contesta ta simplemente Sr. Nel Oduber cu e grupo 
rond di dje a apodera di e fortuna di e pais aki pa en- 
riquece nan mes, rumannan, primo, swa, amigo; tur a 
pone man riba e futuro di e pais aki y awe e ta visibel 
tambe pa Reino Hulandes caminda cu bo ta haya e 
cualificacionnan penoso pa nos tur aki di Promer 


Minister Nelson Orlando Oduber cu na mi parecer 
mester haci su mes e pregunta si ainda e por mantene 
su mes den e posicion caminda mundo henter ta bisa 
cu bo ta corupto, mundo henter ta bisa cu bo no tin e 
habilidad ni e capacidad y menos ainda e interes pa 
sirbi e pais aki”, Mike Eman a duna di conoce. 
Mirando e situacion aki, e lider di AVP a manda tur 
e ananan un mensahe bon cla pa Hulanda, pa ora 
nan huzga e corupcion na Aruba, no huzga nos pais, 
pasobra aki tin hendenan integro cu capacidad, cu a 
demostra vision di organiza partidonan politico cu ta 
traha riba plannan pa futuro, cu tin e capacidad pa 
mira e merito di relacionnan den Reino, den Union 
Europeo, cu tin e capacidad pa hasta habri portanan 
leu di nos fronteranan pa nos pais, contrario na e 
hendenan cu a decae na e nivel corupto y putri, esta 
Sr. Oduber y su grupo cu no ta representativo di nos 
comunidad aki.Na final, Mike Eman ta cuestiona e 
permanencia di Nel Oduber na cabez di gobierno den 
e siguiente lunanan te ora di eleccion perhudicando 
Pais Aruba mas ainda cu loke el a haci aki. 

Mike Eman: AVP ta presenta plan integral pa recuperacion di Aruba 

Aruba Ariba 

Presentacion dia 23 di juli den un Congreso Grandi di Partido 


UN vison pa recuperacion di Aruba y e bienestar 
general di pueblo ta urgente. E team nobo di AVP a 
prepara su mes pa e momento aki cu mester carga 
responsabilidad pa pone Aruba riba un rumbo nobo. 
“E plan integral aki ta yama ARUBA ARIBA/’ e lider di 
AVP, mr. Mike Eman a anuncia. Dia 23 di juli e ta worde 
presenta den un Congreso grandi di partido. 

AVP ta bastante preocupa ya cu dor di maneho di dos 
Gabinete Oduber economicamente Aruba ta mal para. 
Riba dje ta bin e recesion mundial. 

Cu su Presupuesto Alternativo Partido AVP a demostra 
cu cos mester y por bai otro si cambia di rumbo. Den 
su programa “ARUBA ARIBA” AVP lo delinea e linea 
cu lo haci nos pais progresa atrobe den un forma 
duradero caminda cu un y tur por comparti den e 
bienestar aki. 

AVP lo sostene e forsa di compra di nos hendenan cu 
plannan bon calcula; lo stimula e aparato gubernamen- 
tal pa presta miho, modernisa e red di caretera, mehora 
posicion di nos turismo riba mercado mundial, drecha 
ensenansa y na mes momento reduci debe di nos pais. 
“Nos por haci magia? No. Loke nos ta boga pe ta djis 
anda na un manera responsabel cu e medionan cu nos 
tin y diripiente bo ta ripara con hopi posibilidad tin!” 

Den e ananan cu a transcuri e maneho di e gobierno 
actual a debilita Aruba seriamente. E entrada real di e 
poblacion di Aruba a baha cu 10% a causa di e desaroyo 
di prijs den e ultimo ananan. For di e resultadonan den 
Tabel II di e ultimo sondeo di presupuesto conduci pa 



CBS, a resalta cu esnan cu un entrada promedio di 
AWG. 2.500,- pa luna, lo tin cu bai gasta 16% menos. 
Importante den henter e asunto aki ta cu e prijsnan 
a subi enormemente den e ultimo ananan na Aruba. 
Banda di e gastonan pa utilidad cu ta sigui subi, intro- 
duccion di BBO tambe ta e causa grandi di tur esaki. 
Lider di AVP, Mike Eman a laga sa cu: ”Punto Cardinal 
ta e desaroyo di prijs den nos mercado mas grandi y 
partner comercial principal, esta Merca. Compara cu 
Merca e prijsnan na Aruba a subi mucho mas acelera 
cu na Merca mes. Pa motibo di esaki e posicion com- 
petitivo di Aruba a debilita seriamente”. E diferencia 
grandi ta mustra tambe cu e inflacion enorme aki a 
keda causa pa un efecto local. Den e caso aki introduc- 
cion di BBO. Den nos plan “ARUBA ARIBA” nos mustra 
concretamente con lo elimina BBO. 

AVP ta kere den solucionnan real cu ta sostene pros- 
peridad y bienestar di cada ciudadano na luga di 


destrui esakinan. Pesei mes na januari cu a pasa, e 
partido a entrega un Presupuesto Alternativo na Par¬ 
lamento conteniendo cambionan structural. Esaki ta 
e di dos presupuesto alternativo di AVP. Intencion di 
e esfuerso enorme y cuidadoso aki, no ta solamente 
pa ofrece un alternativa cla y solido. E ta tambe un 
elemento importante di e manera diferente cu Mike 
Eman ta desea di hiba politica. Den e shete ananan di 
su liderasco, Eman no a dirigi su politica riba poder of 
emocion, sino na prome lugar riba contenido, solidez 
y servicio na comunidad Arubano. Tur analisis traha 
den e plan ta funda y proba scientificamente tanto 
aki na Aruba como den exterior. A busca y a haya un 
laso firme cu e partido ruman na Hulanda, CDA, y cu 
e instituto scientifico di e partido aki. AVP mes tambe 
a establece un instituto semehante, esta FESCA (Fun- 
dacion Estudionan Social Christian Aruba). Vocero 
financiero sr. Andy Lee ta comenta: ”E desaroyonan 
aki tabatin influencia grandi riba e forma con den 
partido AVP nos ta pensa y discuti riba problemanan 
socio-economico. E solucion y plannan cu AVP ta 
desaroyando awor, ta basa riba cifra y ta enfrenta tur 
problema na un manera integral”. 

Lider di AVP, mr. Mike Eman ta mustra cu tur e estu¬ 
dionan aki ta sirbi awe pa AVP tin e programa mas 
completo y cla pa trece e cambio desea. “Aruba Ariba” 
lo trece e vision, e speransa y e optimismo cu Aruba ta 
sperando riba dje. “Pa nos economia, desaroyo socal, 
enesenjansa, finanzas, husticia, berde t’e cambio,” 
Mike Eman ta bisa cu hopi conviccion. 


28 di juni hospital lo tin un atardi 
di informacion pa pacientnan den 
pre dialyse y nan famia 



DR. Romeo Kock, nefrologo 
durante conferencia di prensa 
na hospital a comenta riba un 
encuentro cu pacientnan cu ta 
den pre dialyse y nan famia, 
caminda el a indica cu inten¬ 
cion ta pa duna informacion 
riba loke e fase di dialyse ta. 
E encuentro aki lo tuma lugar 
28 di juni for di 4’or pa 6’or di 


atardi na e clinica di dialyse 
banda di PAAZ. 

Dr. Kock ta bisa cu nan ta haya 
necesario pa bin cu e atardi di 
informacion pasobra e grupo 
aki ta uno creciente, ademas e 
grupo aki no ta yega na tempo 
na e grupo di pre dialyse y 
mas bien ta yegando ora nan 
mester cuminsa cu e dialyse 


mes. 

E informacion lo wordo pre¬ 
senta den for di charlanan 
cu lo wordo duna dor di e e 
enfermeronan di dialyse cu ta 
den e pre dialyse team, tambe 
dor di e dietista y e trahador 
social, como tambe dor di e 
dos dokternan cu ta dr. Garcia 
y dr. Kock mes. 

Romeo Kock ta mustra riba e 
hecho cu mas liher un pacient 
cu problemanan serio di rinon 
yega cerca nan, mas chens e 
por tin cu e etapa di dialyse 
mes lo por wordo prolonga, 
ya cu lo por tin otro posibili- 
dadnan payude. 


Cuatro caso di swine 
flu confirma na Aruba 



MINISTER di Salud Publico, Booshi Wever a duna di conoce cu 
despues cu diasabra a wordo conoci cu dos deportista Arubano 
tin e virus di swine flu a cuminsa cu e contact onderzoek y basa 
riba esaki 14 muestra a bay Hulanda. Dos di e muestranan aki 
a resulta positivo, cual ta trata di hendenan cu tabatin contacto 
directo cu e deportistanan. 

Awor lo sigui cu e contact onderzoek y ta spera cu no lo tin mas 
caso presenta, sino por lo menos lo purba pa minimaliza esaki. 
Esaki ta un muestra di loke AWEMainta a publica ayera, caminda 
a cuestiona e rol di tanto Booshi Wever y Trevor van Gellecum 
den e falta di atencion cu a wordo duna na e casonan aki. Awor 
Aruba a pas di dos caso di swine flu pa cuatro. 

Ban spera cu esaki no sigui aumenta! 

Despues di a reuni cu Minister di Husticia y cu Mando Policial 

SPA kier sa opinion di miembronan riba aigun punto di discusion 


PROBABLEMENTE lo deshaci 
di e caso hudicial encuanto 
continue-toelage cu a ser paga 
ayera 

Un circulario cu Sindicato di 
Polis a emiti ayera, ta bisa cu 
SPA a haya for di oficina di 


abogado, David Kock y Wix, cu 
e otro siman, dia 30 di juni t’e 
fecha cu a keda stipula pa SPA 
sigui cu su caso sumario contra 
di Gobierno, relaciona cu pago 
di continue-toelage, pero tambe 
Departamento Huridico a manda 


e oficina di abogado informacion 
cu e luna aki, e continue-toelage 
lo keda paga. 

Si esaki ta berdad, anto e caso su¬ 
mario cu SPA a entama Gobierno, 
no ta necesario. Y AWEMainta a 
haya confirmacion, cu durante 


pago di salario haci ayera, hunto 
cu vakantie-uitkering, esnan cu 
ta bin na remarca pa haya pago 
di e continue-toelage a haya 
pago di esaki tambe. 

Asina mes, SPA kier sa, si tin 
miembro cu no a haya pago y 


pa determina si mester sigui cu e 
caso hudicial dia 30 awor of no. 
Den caso cu tin miembro cu no a 
haya nan pago corectamente, of 
den caso cu nan no a wordo paga 
pa tuma contacto cu directiva 
di SPA. Loke si nan ta lamenta, 
cu Servicio di Impuesto a kita 
basta belasting for di e continue- 
toelage aki. SPA lo kier sinta cu 
e miembronan pa discuti con por 
evita cu nan ta wordo perhudica 
cada biaha asina. 

Di acuerdo cu Besaril, Presidente 
di SPA, e kier haci uso di e opor- 
tunidad aki pa na nomber di di¬ 
rectiva di SPA pone tur miembro 
altura di lo siguiente: 

SPA a reuni e ultimo 2 siman- 
nan den dos ocasion cu Mando 
Policial como cu Minister di 
Husticia, Rudy Croes. Durante 
e reunionnan aki a discuti difer- 
ente topico. E.o. topiconan dis¬ 
cuti tabata: 1. Veiligheidsgevoel; 
n’e momento cu miembronan di 
SPA ta ehecuta nan trabao como 
polis; 2. No tin material pa traha. 
E situacion di warda di polis na 
San Nicolaas, Post Savaneta ta 
laga di desea. 

SPA kier discuti riba e plan di 
mehoracion, e reorganisacion 
di KPA na 2003 y con a para cu 
e plan di mehoracion riba “Bou- 
wen op de Werkelijkheid”. 

SPA a discuti tambe e plan di 
mehoracion di condicion secun- 
dario di trabao pa polisnan. A 
tende di mudamento di warda 
di polis di Playa pa edificio di 
DOW den Paardenbaaistraat, 
pero te awe no a tende nada 
mas. Y e problema preocupante 
cu SPA tin, t’e asunto di traha 
overtime. 

Hopi miembro a laga sa caba, 
cu nan no ta interesa pa haya 
time-back, pero e situacion 
economico actual ta azota tur 
hende, y tur hende kier placa. 
Relaciona cu tur e puntonan 
aki, SPA a dicidi di convoca un 
reunion general diahuebs awor, 
pa 10 or di mainta na POVA. 
Durante e reunion aki, lo duna 
mas informacion di e puntonan 
aki, y determina e posicion cu 
SPA tin cu tuma. 


Topcars 

deserve 

Topdeals 



We jo in... Do You join us? 



Caya Ernesto Petronia 21 


582-1547 


Fax: 582-9877 

Parlamentario Otmar Oduber 


E ponencia di MEP cu e cantidad di hendenan 
sin trabou ta casi nihil ta un mentira flagrante 

MEP ta bolbe demostra cu nan a perde contacto cu realidad 


DEN un relato di prensa ante- 
rior mi a conclui cu actualmente 
nos pais ta conta cu alrededor 
di 5.000 persona sin trabou. 
Di otro banda partido MEP 
ta pretende cu desempleo na 
Aruba ta “casi nihil”. Esey kier¬ 
men cu segun MEP casi no ta 
existi desempleo na Aruba. Ta 
obvio pa henter nos comuni- 
dad, specialmente e miles di 
desempleadonan cu ta pasando 
den temponan dificil, cu esaki 
ta un otro mentira flagrante di 
MEP. E partido aki simplemente 
a perde contacto cu realidad. 
Segun e “Annual Statistical 
Digest 2008” di Banco Cen¬ 
tral di Aruba na final di 2008 
6,8% di nos poblacion laboral 
tabata desemplea. Saliendo di 
un poblacion laboral di 54.500 
persona, esey ta nifica cu na 
final di 2008 tabatin alrededor 
di 3.700 persona sin trabao. 
Hecho ta cu durante e prome 
lunanan di 2009 e cantidad di 
personanan sin trabou a sigui 
aumenta drasticamente. Ci- 
franan di Servicio di Impuesto 
ta confirma esaki. Over di e 
prome 5 lunanan di 2009 e total 
di loonbelasting a baha cu 12 
porciento (Afl. 13,4 miyon), 
e entradanan for di prima di 
AOV/AWW a baha cu 14 por¬ 
ciento (Afl. 11,8 miyon) y e 
entradanan for di prima di AZV 
a baha cu 7 porciento (Afl. 5,9 
miyon). 

Pues ta a base di e cifranan 
oficial di Banco Central y Ser¬ 
vicio di Impuesto a calcula e 
cantidad di desempleadonan 
na nos pais na e momentonan 
aki. Y segun informacion ricibi 
for di Departamento di Labor 
y Investigacion e cifra di 5.000 
ta un calculo realistico, aunke 
no por descarta e posibilidad 
cu en realidad e cifra di desem¬ 
pleo por ta mas halto cu 5.000 
hende. 

Remarcable ta cu segun ci¬ 
franan oficial di Departamento 


di Labor y Investigacion, ac¬ 
tualmente tin mas o menos 
800 persona sin trabou registra 
na Job Center, cu ta menos cu 
1 porciento di nos forza labo¬ 
ral, mientras cu segun Banco 
Central ya na fin di 2008 e tasa 
di desempleo tabata 6,8 por¬ 
ciento. Ademas Departamento 
di Labor y Investigacion a indica 
cu na december 2008 a purba 
registra den diferente distrito 
e cantidad di desempleadonan 
y a logra registra alrededor di 
e mesun cantidad di 800 per¬ 
sona. Awor con por ta posibel 
cu mientras tur indicador ta 
mustra cu nos pais ta pasando 
den un recesion economico y 
cu desempleo a aumenta dras¬ 
ticamente durante ana 2009, e 
funcionario di Departamento di 
Labor y Investigacion, cu proxi- 
mamente lo aparece riba lista di 
MEP, ta declara publicamente 
cu nos pais conoce solamente 
800 persona sin trabou y cu e 
cantidad aki no a cambia desde 
december 2008. Pesey mester 
ta cla pa un y tur cu, ora MEP 
trece padilanti cu desempleo 
ta casi nihil na Aruba, nan ta 
usando e mesun cifranan ero- 
neo cu nan colega di partido 
di Departamento di Labor y 
Investigacion ta usa. 

Y ta hustamente esakinan ta 
motibo tambe pakico nos con- 
ciudadanonan cu perde trabou 
no tin confiansa den e gobierno 
actual, no ta wak perspectiva cu 
e gobierno aki por ofrece nan 
un mihor porvenir y pues no ta 
inscribi nan mes tampoco na 
Job Center. Si gobierno di MEP 
no ta ni dispone di cifranan 
confiable y realistico encuanto 
desempleo, anto ta con nan por 
tin control riba nos mercado 
laboral? Y ta con nan por brinda 
proteccion na nos conciudada- 
nonan cu ta perde trabou? Esaki 
ta simplemente un muestra di e 
incapacidad cu Sr. Ramon Lee 
a demostra den su posicion di 
minister di Labor. 

Pasaheronan di Ocean Dream cu debi na swine flu no por a disfruta lo haya un biahe crucero gratis 

Igualmente esnan cu no a logra subi e barco siman pasa 


BEN Haas, responsabel pa e 
operacion maritimo di Pull- 
man Tours mester a bula pa 
duna soporte na e tripulacion 
di e crucero Ocean Dream na 
momento cu e problema di 
swine lu y su consecuencianan 


a presenta. E mester a zorg 
tambe cu ta cumpli cu tur e 
protocolnan. 

Ayera den conferencia di prensa 
el a anuncia cu e tabatin bon 
contacto cu autoridadnan di 
Aruba y representante di World 


health Organization y asina a 
logra yega conhuntamente na 
un solucion. 

Ben Haas a bula tambe cu un 
persona di nan servicio sani- 
tario cu a yudanan den sani- 
ficacion di e barco y diabierna 


awor e barco lo bolbe navega 
atrobe. 

Riba e pregunta di cual ta e 
motibo cu toch nan a manda 
un total di 270 pasahero cu lo 
mester a aborda Ocean Dream, 
el a bisa cu esaki a pasa pasobra 


na Madrid nan no tabata sa 
sigur kico lo por a pasa. Na ul¬ 
timo momento e personanan na 
Madrid a wordo ofreci pa nan 
haya un crucero den futuro of 
pa biaha toch pa Aruba y wak 
con e situacion ta desaroya na 
Aruba y cu nan lo por a disfruta 
toch di aigun dia riba crucero 
bishitando posiblemente Isla 
Margarita of Barabados, pero 
esaki no tabata e caso. 

E personanan aki a keda un si¬ 
man na un hotel na Aruba cubri 
dor di Pullman Tours mes y nan 
lo haya un crucero den futuro 
tambe y esey ta e caso tambe pa 
esnan cu tabata riba e crucero 
pero cu no por a disfruta di dje 
dor di e virus. 

Barco Ocean 
Dream ta cla 
pa navega 
atrobe 

AYERA tabatin un conferencia 
di prensa pa duna update riba 
e crucero Ocean Dream. Min¬ 
ister Booshi Wever a indica cu 
durante henter e siman a tuma 
lugar e sanificacion di e barco y 
awor e barco ta cumpli cu tur e 
reglanan. Ayera mainta 8’or a 
baha e miembronan di tripula¬ 
cion for di e barco y pa ll’or nan 
tabata cla. Di e 470 miembronan 
di tripulacion ningun tabatin 
keintura y tampoco tabatin sin- 
tomanan di flu. 

A esar di esaki a saca 12 muestra 
di personanan cu tabatin por ta 
un tiki dolor di garganta pa evita 
cualkier eventualidad. 

Siman pasa a manda un par di 
test pa Hulanda, cual nan tur a 
sali negativo, lo cual kiermen cu 
desde Margarita for di e barco 
ey no tin ningun caso cu a sali 
positivo, segun Booshi Wever, 
kende ta expresa cu e maneho di 
e caso a bay den un forma hopi 
profesional. 

Ademas el a bisa cu a caba di 
haya notificacion for di polis 
maritimo cu tur cos ta na ordo 
y pa loke ta salud publico tambe 
por bisa cu e barco ta cla pa 
sali. 

Autoridadnan a descubri otro plantacion di marihuana na Rooi Koochi 




DIAMARS merdia autoridad policial a descubri otro plantacion di marihuana na Rooi Koochi. Mesora 
a detene un sospechoso relaciona cu esaki. Ta hopi hende ta dedica nan mes na planta marihuana, 
ya cu situacion ta frega y tin di haci algo extra pa por sobrebibi, asina AWEMainta a ser informa pa 
un persona cu lo ta meti den e negoshi aki tambe.Si e tera t’asina fertil pa planta droga, anto pakico 
no por planta algo mas saludable, manera fruta of berdura? 


Mucha cu a huy dialuna nochi for di 
cas a ser haya y debolbi na su cas 



DIAMARS mainta a drenta informacion cu e hobencita cu a 
huy dialuna anochi for di su cas na Washington, a ser haya y 
ta ser hiba na su cas. A pidi pa polis presenta na dicho adres 
pa atende cu e hobencita. Na yegada di e patruya ta bin haya e 
mucha y a pidi’e pa compana nan pa warda di polis p’asina nan 
papia cune pa logra saca afo kico tabata e motibo di su decision 
asina drastico di bandona e cas di su mayornan. 



Habitantenan di Dakota a yama pidi pa 
dono di pickup busca su pickup laga 
atras pa varios dia caba banda di misa 


PA medio di AWEMainta, habitantenan ta 
pidi encarecidamente e dono di e pickup 
aki pa por fabor hala e pickup for di e 
sitio, ya cu e tin varios dia para eynan y 
e habitantenan ta preocupa cu esaki lo 
bira un dump y mahos bistå. Tambe pa 
evita cu e pick-up aki por bira un criadero 
di dengue. Di antemano e habitantenan 
ta gradici e dono pa su intervencion y su 
comprension. 

Ta ki dia Parlamentarionan ta sali na defensa di pueblo 
cu ta sufriendo tur dia cu nan auto ta ser horta y destrui 

NA Aruba tin cantidad di Par- 
lamentario cu ta cobra un gran 
Capital di placa y ningun di nan 
a haci algo pa tuma iniciativa 
pa bini cu un ley pa protega e 
pueblo. Den e dianan aki casi 
tur ta cana bishita cas di famia. 

Pero ningun dinan no ta bisa 
di lo bin cu iniciativa di ley of 
lo adopta e ley antiguo cu tin 
pa laga investiga y castiga lad- 
ronnan di auto cu mas castigo. 

Pero no, Gobierno tin un set di 
chearleaders ta lanta bula haci 
drama show cla pa defende 
gobernantenan. Pero ningun 
di nan no tin consideracion cu 
pueblo? Ta cuanto mas pueblo 
tin di sufri? 

Anto awor ta propaganda fu¬ 
turo, pero presente mes ta na 
werki y si nan por mas bo por 

imagina kico e futuro lo ta. 

Djies pensa un rato den un 
temporada dificil pagando un 
BBO inhusto, un coriente caro, 
un awa demasiado halto riba 
dje un hypoteca anto cremen- 

chando pagando un auto anto nan ta deshaci di dje y abo ta keda sin auto.E foto aki ta di dos auto cu a ser horta, y awor sendi na candela. 



Persona ainda desconoci a los bala riba auto staciona na Dakota 




DIAMARS mainta tempran un ciuda- 
dano a lanta pa bay traha. Ora el a sali 
pafo el a ripara cu un di e autonan para 
dilanti su cas su glas tabata destrui y 
ora el a mira bon el a wak cu ta di un 
tiro di un arma di candela. Di biaha el 
a bati alarma y a yama pa avisa polis. 
Na yegada di e patruya policial, nan 
a constata cu desconocidonan a los 
un tiro for di cerca y a perfora e glas y 
tambe e furo di porta otro banda y bay 
deuk e body di e van. A pidi p’e team di 
investigacion tecnico bin n’e sitio y sigui 
cu e investigacion. 





















101 Local 


Diaranson 24 di Juni 2009 I AWEMainta.com 




Decision ta cla y raspa 

E toro “Nel” a wordo gara pa su cachonan 


esta PvdA, a bisa cla y raspa den 
Tweede Kamer na Hulanda cu e 
investigacion ta bin cu of sin coop- 
eracion di Gobierno di Aruba. Cu 
otro palabra e toro “Nel” a wordo 
gara bon na su cachonan y no tin 
ningun hene cu por yude e biaha 
aki. Nel Oduber y su marionetanan 
por sigui grita, acusa y purba sigui 
gana pueblo, pero hecho ta cu e 
investigacion di corupcion ta bin 
riba e mal gobernacion cu Aruba a 
bin ta conociendo for di casi 8 ana 
pasa caba. 

Parlamentario di AVP tambe ta 
mustra cu Ronald van Raak, miem- 
bro di Tweede Kamer pa SP a biisa 
claramente cu nan partido ta pidi 
pa un investigacion sin hinca Nel 
Oduber pasobra Nel Oduber ta un 
gobernante cu no ta di confia. Pero 
tambe otro miembro di Tweede 
Kamer a bisa cu Nel Oduber ta for¬ 
ma parti di e gobernacion corupto 
y a yame un di e ‘boef mas grandi 
riba e isla. E tipo di declaracionnan 
aki, sigur ta un muestra grandi di 
desconfianza riba e actual gobi¬ 
erno di Aruba, specialmente riba 
Nel Oduber, kende mester cuminsa 
saca su concclusionnan y prepara 
su mees pa e investigacion cu ta 
na caminda y cu lo mester trese e 
claridad riba tur e maneho scur cu 
nan a bin ta hiba. 

Tur e nombracionnan y promo- 
cionnan di rumannan, primo- 
nan, subrinonan, amigonan den 
posicionnan clave den gobierno; 
proyecto di Dump, proyecto di waf, 
Abundance, partimento di tereno, 
cobramento pa permisonan, e caso 
di e damanan Dominicano, oficina 
di Mo Chimi, Lotto pa Deporte, 
intimidacionnan, persecusion 
politico, entre varios otro aspecto 
lo haya tur e atencion debido den 
e investigacion. 


m,. 


Sosteniendo nos Cultura 


PARLAMENTARIO Otmar Oduber 
a elabora riba e forma con Promer 
Minister, Nelson Orlando Oduber a 
purba troce e berdad riba e investi¬ 
gacion cu Hulanda lo bay haci riba 
democracia y estado di derecho 
na nos isla. 

Para hunto cu secretario di estado 
Ank Bijleveld y despues cu Bijleveld 
mes a bisa cu lo bin un plan di 
accion pa cual lo usa metodonan 
investigativo ( es decir ta bin un 


investigacion!), E toro brabo a 
bin bisa cu Reino no por bin haci 
ningun investigacion aki y loke ta 
bay wordo haci ta bin cu e plan di 
accion pa despues bin cu un plan 
di mehoracion. 

“Wel, Sr. Nel Oduber por yame 
con cu e kier yame, hecho ta cu 
finalmente Hulanda ta bin haci un 
investigacion na Aruba riba tur e 
iregularidadnan cu a bin ta tuma 
lugar bou su gobernacion. Aki no ta 


Ru dy ta bay wordo investiga, no ta 
Marisol ta bay wordo investiga, no 
ta Booshi ta bay wordo investiga, 
ta henter e gobierno di e propio 
Nel Oduber ta esun cu lo ta bou di 
e lupa di Hulanda”, Otmar Oduber 
ta duna di conoce. 

E decision aki a haya mas peso 
ainda ora diamars e minister di 
Binnenlandse Zaken en Konink- 
rijksrelaties, Guusje ter Horst, di 
e propio partido ruman di MEP, 


Dia di San Juan ta un parti di nos cultura y un celebracion di nos tur. Hunto 
nos ta celebra Dia di Dera Gay y sigui engrandece nos cultura. 

Aruba, feliz Dia di San Juan! 


RBTT 


BANK 


ITALIÉSTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 


Finalmente Aruba lo bay haya sa 
ta ki tipo di gobernantenan a bbin 
ta na mando di nos pais durante e 
ultimo 8 ananan. Aruba lo haya sa 
cu prueba cu e grupo di hendenan 
aki a drenta gobierno pa privilegia 
nan mes, nan famia y amigonan, 
lubidando cu ta pueblo a ponenan 
ey riba pa goberna cu interes y 
bienestar di pueblo na pecho, 
segun Otmar Oduber ta duna di 


conoce. 

drs. Paul Croes 

Un economia solido cu turismo di calidad 

Mester ta e focus primordial! 


DEN pasado Aruba a yega di conoce 
un economia fuerte cu crecemento 
cu a surpasa 10%. Pa fin di 2009 
Aruba lo conoce un decrecemento 
di 10%. Esaki ta e realidad cu nos ta 
bibando aden. Fin di 2009 lo sera cu 
un cantidad di menos compania es- 
tableci na Aruba. E caida pronostica 
di 23% tin un impacto sigur riba e 
desaroyo economico. Menos com- 
mercio (bedrijvigheid) ta significa 
un economia cu menos entrada 
directo y indirecto pa gobierno 
(inkomsten belasting, vergunning- 
sleges, bbo, premie’s azv). E im¬ 
pacto aki tin tambe su consecuencia 
pa e mercado laboral. Calculo ta 
indica cu pa fin di augustus 2009 
lo tin 2000 persona sin trabao den 
sector hotelero aki na Aruba. Esaki 
sin conta esnan cu contractnan no 
a keda renoba cu Valero. 

Tur esaki tin di håber cu e DproductoD 
Aruba a bai atras den calidad y nos 
prijsnan si a keda halto. E cantidad 
di containernan pa Aruba tambe 
a conoce un caida compara cu e 
mesun periodo di ana pasa. E desa¬ 
royo economico cu Aruba a conoce 


y entrada adicional cu gobierno 
a ricibi e ultimo ananan, Aruba 
mester ta hopi miho desaroya cu 
nos ta actualmente. E nivel di nos 
infrastructura y inversion den ense- 
nansa a keda atras na nos desaroyo 
economico. Aruba un tremendo 
producto, pero cu ta mal cuida! 
Kico pa haci awor? 

Reahusta presupuestonan pa un 
plan di emergencia 
Na promer lugar sigur mester rea¬ 
husta e presupuesto di gobierno, 
poniendo enfasis riba tereno tur- 
istico, economico y comercial. Un 
economia solido mester ta nos pun- 
to di salida awor! Cu un economia 
solido, hopi otro retonan manera 
desempleo y inseguridad por keda 
alivia. Mester trata na contene e 
caida di nos economia, dor di trata 
na subi entrada di Aruba atrobe. 
No mas camber di hotel na Aruba! 
Enbes di un hotel nobo y mas cam¬ 
ber, nos mester focus awor aki riba 
eleva e calidad cu nos tin awor. 
Haya mas entrada cu locual nos 
tin. No purba di hisa entrada di 
Gobierno pa medio di impuesto riba 


e pueblo sino mester hisa ingreso di 
e pais pa medio di mas Turismo di 
Calidad na Aruba. Mas turista, pero 
esun cu placa, esun cu un poder 
financiero cu por laga placa atras 
den nos economia. Mester di awor 
caba pone un meta cu pa 2010 Aru¬ 
ba lo ricibi un cantidad adicional di 
turista. Pa 2010 gobierno mester 
tin un plan concreto con ta bai 
hisa e cantidad di turistanan cu un 
suma considerabel, calculando un 
crecimento di 10% di bishitantenan 
adicional Con? 

Turismo Latino Americano di Ca¬ 
lidad 

Enbes di concentra riba mercado- 
nan leu y mercadonan sin e vuelo- 
nan semanal necesario, concentra 
den nos mes un region caminda tin 
personanan cu poder financiero 
cu kier bin Aruba. Pensa riba por 
ehempel Medellfn, Bogota of otro 
ciudadnan na Colombia. Focus riba 
e gruponan cu poder financiero 
grandi na e pais aki. Segun calcu- 
lonan di turismo, un turista Latino 
Americano ta gasta tres bes mas cu 
esun Mericano. Na momento cu tu¬ 


rismo bolbe crece, esaki automati- 
camente lo tin su efecto positivo pa 
nos desaroyo aki na Aruba. Hotel, 
restaurant, taxista y commerciante- 
nan lo sinti efecto positivo. Tambe 
esaki lo tin un efecto positivo y lo 
mengua e cifra di desempleo. 
Mercadeo diferente y creativo 
Tin diferente idea y manera di 
promociona Aruba awendia cu 
por pone Aruba den un scenario of 
plataforma diferente na mundo. Cu 
teconologia awendia, bo por yega 
miyones di persona den na cas of 
oficina den fraccion di seconde. Un 
competencia bao di hobennan na 
Aruba, con pa promociona Aruba 
den un forma distinto y creativo 
por bin cu bunita ideanan afo. 
Tambe esaki ta stimula hobennan 
pa aprecia nan isla den un forma 
diferente. 

Introduccion di un plataforma co¬ 
mercial y inversion 
Pa yega na un vision integral unda 
nos kier mira economia di Aruba 
durante e siguiente ananan, in¬ 
troduccion di un Plataforma di 
Inversion y Comercio mester keda 


introduci lihe. E plataforma aki 
mester consisti di representantenan 
di sector priva, di gremionan y tam¬ 
be di sector publico. Un plataforma 
cu ta informa y conseha gobierno 
kico comercio y ki tipo di inversion 
ta atractivo pa nos isla. Integral ta 
e palabra central den esaki. Co- 
nhuntamente mester crea e vision 
pa Aruba. Banda di e plataforma 
aki na momentonan dificil, tur par¬ 
tner comercial, social y di gremio 
(sin excepcion) hunto cu gobierno 
mester ta sinta na mesa di dialogo 
pa busca solucion a corto plazo. 
Tambe lo por invita e business minds 
y academiconan local pa dialoga 
hunto den esaki. 

Sigur tin mas solucion cu por a corto 
plazo alivia e efectonan negativo di 
e situacion actual. Tur sugerencia 
ta bonbini. Aruba ta pasando den 
momentonan turbulento, y nos tur 
ta riba e barco aki. Aruba ta exigi 
vision y liderazgo na e momentonan 
aki, pero semper habri pa ideanan 
nobo y creativo pa hiba nos dushi 
isla padilanti. www.votapaulcroes. 
com 


Uw kennis opfrissen.... Of uw kennis verder uitbreiden. 


ITP Caribbean organiseert in samenwerking met ProDocIT en VHIC Faculty de: 

Cursug dr R&a&fø&tHKa 

Wet & Regelgeving maakt deel uit van LIDA (Leergang Informatie-, Documentatie en Archiefbeheer). 
De LIDA is gericht op het verkrijgen van praktische vaardigheden voor het werken in de steeds meer 
digitaliserende wereld van de documentaire informatievoorziening. 


Startdatum: 

Tijd: 

Prijs: 

Inhoud: 


Resultaat: 


25 augustus t/m 16 september, 8 dagdelen op dinsdag en woensdag. 

17.15 - 19.45 uur 

Awg 1190,- (inclusief materiaal en boek) 

Voor de werkzaamheden in de Documentaire informatievoorziening moet men 
rekening houden met wetten, verordeningen en andere regelen die van 
toepassing zijn. 

Deze cursus leert u welke de belangrijke wetten en regels zijn en de manier 
waarop u daarmee rekening moet houden en moet toepassen. Zowel de 
lokale als de Nederlandse regels worden behandeld. 

De strekking van de meest belangrijke artikelen van lokale en Nederlandse 
archiefwet en regelgeving; De belangrijkste regelingen die geldig zijn in de 
Documentaire informatie-voorziening; 

De verhoudingen tussen de belangrijkste staatsrechtelijke organen in onze 
rechtsorde; De bevoegdheden en werkwijze van de verschillende organen. 

De meest belangrijke artikelen uit de lokale en Nederlandse archiefwetgeving 
toepassen 

Een documentair informatievoorzieningsysteem opzetten rekening houdende 
met deze wet en regelgeving de overeenkomsten en verschillen tussen 
verschillende organen in onze rechtsorde in perspectief brengen; 

Doelgroep LIDA cursussen 

Medewerkers die starten en een carriére willen maken in het vakgebied van documentatie, bibliotheek- en 
archiefwezen. Ook is de cursus bestemd voor collega’s die al in de documentaire informatievoorziening werkzaam 
zijn en die hun kennis willen opfrissen aan de hånd van nieuwe methoden en werkwijzen. 


Vraag een brochure en inschrijfformulier aan 582 4492 

ITP Caribbean, Rumbastraat 7, Aruba, Tel 582 4492, Fax 583 4492, www.itpinternational.com, email: itp@itpinternational.com 



Minister Booshi 
Wever cu elogio pa 
trabao di prensa 

MINISTER drs. Booshi Wever, 
ayera tardi na final di e confer- 
encia di prensa na APA, a duna 
di conoce, cu finalmente e kier 
duna reconocimento n’e trabao 
di periodistanan na Aruba, pa 
loke p’e forma con prensa Ar- 
ubano a atende henter e asunto 
di griep di porco. 

E por tin su opinion aki aya 
riba aigun publicacion, pero e 
mandatario a bisa cu e mester 
reconoce e bon trabao haci, 
sigur e forma con e cobertura 
a ser haci. 

“Mi ta conoci, cu ami no ta 
sconde mi opinion y ora cu mi 
tin algo di bisa periodistanan, 
mi no ta sconde mi opinion y mi 
ta critica nan tambe. Despues 
di e reconocimento aki, awe 
mi por lanta y critica prensa 
atrobe, sigur si nan scirbi algo 
cu no ta bon”, Minister Booshi 
Wever a bisa ayera tardi. 

Nave Norcoreano cu presunto arma 
navegando dilanti costa di China 



UN barco Norcoreano cu ta wordo sospecha di ta carga 
armanan ilicito diamars tabata nabega dilanti costanan 
di Shangai cu destino Mianmar, segun un version noti- 
cioso, mientras militarnan di e region y un destructor 
di marina Mericano tabata vigil’e. 

E barco di bandera Norcoreano a sali di e puerto Nam- 
po y tabata wordo sigui pa un destructor Mericano, un 
funcionario di Washington a laga sa. 

Ta trata aki di e prome barco cu ta wordo vigila cum- 
pliendo cu e sancionnan imponi pa Conseho di Segu- 
ridad di Nacionnan Uni na principio di luna despues 
cu Norcorea a realiza un test nuclear subteraneo 
desafiando e acuerdo di no proliferacion di arma. 

E resolucion nobo ta trata di impedi pa Norcorea desa- 
roya un programa atomico y di misil, ademas di bende 


e tecnologia aki. E ta bisa tambe cu estadonan miembro 
di ONU por inspecciona e barconan Norcoreano si ta 
existi “rasonnan di peso” pa kere cu su carga por ta 
contene arma of material ilicito. 

Mientras tanto, un comandante militar Mericano 
di alto rango na Surcorea a adverti cu e regimen 
comunista ta impulsando su capacidad di tacticanan 
gueriyero. 

General Walter Sharp, cu ta comanda e 28.500 sol- 
dadnan di Merca y Surcorea, a bisa cu Norcorea por 
haci uso di tacticanan gueriyero manera coloca bom 
den caminda si un enfrentamento bolbe cuminsa den 
e peninsula coreano. 

Ta ser asumi cu Norcorea a desaroya su capacidad 
den operacionnan urbano, nocturno y special a raiz 
di e invasion di Irak encabeza pa Merca, Ministerio di 
Defensa di Surcorea a laga sa. Despues di e invasion 
di Irak, Norcorea a laga sa cu nan lo ta e siguiente 
obhetivo. 

Ehercito Norcoreano, cu ta un di esunnan mas grandi 
di mundo, tin 1,2 miyon soldad. 



ROBERTSON 



FIRE PROTECTION NV 

tå»A iMHUbUm 

L.G. Smith Blvd 150 (Certified Mega Mali) • Oranjestad 


www.arubafireprotection.com 


TEL. 297-588-1918 


Tdiz Pin, 
c(i Perd C) di! 

Ban celebra 
nos cultura 
bishitando nos 
centro di barionan 
hunto cu nos famia 



Oposicion ta 
pidi emergencia 
na Venezuela 



E partidonan di oposicion Venezolano dialuna ultimo a pidi 
presidente Hugo Chåvez pa declara Emergencia Nacional pa 
enfrenta e nivel halto di violencia delictivo na e pais. 

Ademas di emergencia, y papiando den un conferencia di prensa 
na nomber di “Mesa di Unidad” di oposicion, e lider di e partido 
Un Nuevo Tiempo (UNT), Omar Barboza, a pidi gobierno pa 
“convoca Conseho Federal di Gobierno inmediatamente”, in- 
cluyendo e alcalde y gobernadornan regional, pa ehecuta “un 
plan acorda di seguridad”. 

Segun Barboza, parti di e inseguridad ta debi na e “politica di 
avestruz” di gobierno pa loke ta e aumento di violencia, e cam- 
bio frecuente di ministro pa Asuntonan Interior, e “lenguahe 
agresivo di Chåvez” y e “politizacion di e poder hudicial y di 
Fiscalia”, entre otro. 

E dirigente opositor a adverti cu “ana pasa Caracas a haya e titulo 
di ciudad mas violento di Latino América, cu 130 homicidio pa 
cada 100.000 habitante”. 

E plan cu oposicion ta propone “mester inclui desarme y de- 
struccion di arma y droga confisca”, como tambe e uso di “un 
lenguahe cu ta promove paz y condena violencia”. 

E coresponsal di BBC den e region, Candace Piette, a senala cu 
Barboza a conseha pa destrui e armanan pa evita cu esakinan 
ta wordo “recicla”. 

E vocero di oposicion a bisa cu prisonnan ta yen y mas bien a bira 
centronan di ehecucion, caminda 420 preso a muri na 2008. 
Amnistia Internacional (AI) ta calcula cu como 14.000 persona 
a muri na 2008 na Venezuela den hechonan relaciona cu arma 
di candela. 

Di su banda, gobierno ta bisa cu nan a tuma accionnan mas 
fuerte contra violencia delictivo, loke a reduci e incidentenan 
cu arma di candela den e Capital como tambe den otro partinan 
di e pais. 

Ademas, dia 17 di juni a cuminsa cu un Plan di Seguridad riba 
autopistanan di Caracas cu autoridadnan a califica di ta positivo, 
ya cu e denuncianan di atraco y robo a baha. 

Aruba, laga nos 
tur hunto celebra nos 
fiesta di Dera Gai 


No ta hayando senal di ‘black 
box’ di avion accidenta 



E senalnan detecta pa equiponan di buskeda den 
profundidad di oceano Atlantico no ta di e ‘black 
box’ nan di vuelo AF447 di Air France, un funcio- 
naria Frances a laga sa dialuna ultimo. 

Un ayudante di e principal fucionario encarga cu 
transporte di Francia, Jean-Louis Borloo, a bisa cu 
“e ‘black box’ nan no a wordo detecta”. E ayudante 
a papia bao condicion di anonimato pasobra e 
no ta autoriza pa duna su nomber. E comentario 
aki a wordo haci despues cu e corant Le Monde a 
bisa cu barconan militar Frances a detecta senal 


di e ‘black box’ nan di e vuelo di Air France cu a 
cay den Atlantico.E funcionaria a bisa cu e bar¬ 
conan militar cu ta busca den e zona caminda e 
accidente a tuma lugar a “tende sonido” pero cu 
esakinan no tabata senal di e ‘black box’ nan, cu ta 
graba dato y tambe conversacion di e pilotonan.E 
‘box’ nan ta clave pa determina kico a pasa cu e 
vuelo cu a cay dia 31 di mei cu 228 persona a 
bordo. E ‘box’ nan lo emiti senal pa solamente 
ocho dia mas, aproximadamente.E Airbus 330 a 
cay den Atlantico despues di a topa cu mal tempo 
bulando desde Rio de Janeiro pa Paris. Barconan 
Frances ta inspeccionando e zona di accidente 
den un radio di 80 kilometer, sumergiendo apara- 
tonan di marina Mericano cu cabelnan cu por bay 
te na 6,000 meter hundo den lama. E ‘black box’ 
nan ta emiti senal cu por wordo scucha te na dos 
kilometer di distancia. 


-FELIZ 
DIA Dl 
SAN JUAN 



Toma di posecion di 
Mahmud Ahmadineyad lo 
ta dentro di un luna 

PARLAMENTO Islamita di 
Iran a anuncia ayera cu e cer¬ 
emonia di toma di posecion 
di e proximo presidente Iram, 
Mahmud Ahmadineyad, lo tuma 
lugar entre 26 di juli y 19 di au- 
gustus venidero. 

Teheran - Segun e agencia semi 
oficial Irani Mehr, Conseho 
Directivo di Majlis (Parlamento 
di Iran) a anadi cu e voto di 
confianza na e ministronan di 
e gabinete di e di diez gobierno Irani tambe lo tuma lugar riba e 
mesun fecha. 

Ministerio di Asuntonan Interior Irani dia 13 di juni ultimo 
a otorga un Victoria abrumador na e actual presidente Irani, 
Mahmud Ahmadineyad, cu un sorprendente mayoria absoluto di 
voto, aunke e resultado definitivo no a wordo proclama sperando 
resolucion di e controversianan. 

E anuncio di Victoria di Ahmadineyad a cuasa, for di e dia ey y 
durante e ultimo 12 dianan, un serie di protesta masivo den e ciu- 
dadnan grandi di Iran denunciando iregularidad den e eleccion. 
E protestanan aki a wordo oprimi brutalmente pa cuerponan di 
seguridad, polis anti-disturbio y e milicia Islamita “basij”, cu te 
awor a resulta den decena di morto. 



Bon Opportunidad di Negoshi 

Ta Bende 
Pizzeria 

den ope radon r cu bon entrada 


• Tin posibiltdad pa expandenos conceploden un 
Tranehise' international. 

• Pos i bi I id di financiamenlo ta possible pa 
compradornan cu ta euallflea. 

Bo Son o por bira realidad] 

Interesadonan se rio por yama 583 9039 
of ema i I info@nuiltimedianv.com 
pa un sita. 

ATENCION!!!! 

Pa motibo di interes hopi grandi den AWEMainta, 
nos ta hayando reclamo cu ya mainta trempan 
e corant a caba tur rond Aruba 

Pueblo No Desespera! 



Bo por lesa bo AWEMainta tur dia Online na www.awemainta.com 


Fuerte lucha entre polis y FARC ta laga mas 

cu 30 morto na Colombia 



SIETE polis y entre 25 pa 30 
integrante di FARC a muri den 
enfrentamentonan registra den 
un zona montanoso di zuidwest 
Colombia despues di un bom¬ 
bardeo den cual ta ser presumi 
cu un hefe gueriyero acusa di 
explota tres autobom na Cali 
a fayece. 


Bogotå - Desde e lugar di e en¬ 
frentamento, e comandante di 
polis di e zona, general Gustavo 
Adolfo Ricaurte, a confirma 
cu den e bombardeo di Forza 
Aereo varios rebelde a muri, en¬ 
tre nan e hefe di e campamento 
cu a wordo ataca, Juan Carlos 


Usuga, alias “El Enano”. 

“Nos tin informacion cu po- 
siblemente tambe a fayece 
Usuga, comandante di FARC cu 
ta opera na Cali specialmente”, 
e oficial a laga sa. 

Unidadnan di polis a yega te 
na e campamento bombardeå 
y segun informacion facilita pa 
campesinonan e rebeldenan “a 
evacua entre 25 pa 30 gueri¬ 
yero cu mula pa Alto Naya 
den oranan di marduga”, e’la 
agrega. 

Usuga ta wordo acusa di ta e 
autor intelectual di tres aten- 
tado cu auto bom, dos contra 
cuartelnan policial y otro contra 
Palacio di Husticia, tur tres den 
e ciudad Cali y perpetra den 
ultimo ana. 

Autoridadnan a ofrece un rec- 
ompensa di 1.500 miyon peso 
(como 715.000 dolar) pa in¬ 
formacion cu ta conduci na su 


captura. 

“E suheto aki tabatin un im- 
portancia halto entre e ob- 
hetivonan di Forza Publico, 
p’esey polis, actuando hunto cu 
Forza Aereo a tuma e decision 
pa ataca e campamento aki di 
FARC bao mando di e terorista 
alias ‘El Enano’”, e hefe policial 
a bisa. 

“El Enano” ta hefe di frente 
“Manuel Cepeda” di FARC, cu ta 
opera den e departamentonan 
di Cauca y Valle del Cauca. 

Den e campamento a confisca 
material di guera y documen- 
tonan cu tabata wordo hiba 
pa e zona urbano di Timba, 
departamento Cauca, ora e 
caravana di polis a wordo ataca 
pa e rebeldenan cu granada y 
mortero. 

Na regreso un enfrentamento a 
tuma lugar den cual seis polis 
y un oficial a muri, y tin dos 


herido cu ta wordo atendi den 
hospitalnan di Cali”, Ricaurte 
a agrega. 

Mientras e enfrentamentonan 
ta sigui na Naya, avionnan di 
Forza Aereo, hunto cu miem- 
bronan di Ehercito, a wordo 
despacha pa e zona pa asisti e 
polisnan cu ta enfrenta FARC. 
Capitan Didier Pineda, coman¬ 
dante di e scuadron mobil di 
polis, a confesa cu nunca den su 
ananan como polis e’la pasa den 
un enfrentamento asina y cu e 
vehiculo den cual e polisnan cu 
a muri tabata mobilisa a keda 
completamente destrui. 
Ademas e’la confirma cu resi¬ 
dentenan di e zona caminda 
e enfrentamentonan ta tuma 
lugar a mira por lo menos 25 
cadaver di geuriyero pasa riba 
lomba di mula, subiendo den 
e sero. 


— V 
K. 

Enjoy the Winning Spirit during your week'stay and WIN CASH 
Sunday and Wednesday from 9 to 11 pm 


Time Share Owners present your Owner Ship ID Card 
and receive FREE Raffle Tickets on Sunday / Wednesday 

Locals present your VIP Members Keychain 

and receive FREE Raffle Tickets on Sunday / Wednesday 








For more info contact 
the Casino Host 


Key Largo is open 1 lam to 4am daily / J.E. Irausquin Blvd. 248 / For FREE Casino Shuttle Cali 587- 


ext 7155 

Siete morto confirma den accidente 



di trein na Washington D.C. 



AUTORIDADNAN di Dis- 
trict of Columbia a confirma 
siete morto den e accidente 
caminda un trein a dal tras di 
un otro den metro di Wash¬ 
ington na momento di hopi 
trafico. 

Alcalde Adrian Fenty a bisa 
cu autoridadnan “ta laga e 
investigacion sigui su curso” 
y a agrega cu e ta spera cu 
na final di dia e cantidad no 
pasa siete. 

Fenty a bisa cu dos di e victi- 


manan di e accidente ta sigui 
den estado critico den dos 
hospital di e zona. Sinem- 
bargo, e’la agrega cu e tin 
informacion cu nan ta stabil. 
E accidente den oranan di mas 
trafico di dialuna den e Linea 
Cora di e sistema di metro 
tabata e peor den su 33 ana 
di historia. 

Di otro banda, e accidente a 
lanta duda riba seguridad di 
e treinnan, segun un funcio- 
naria federal cu ta investiga e 


causa di e accidente. 

“Nos sa cu accidentenan ta 
pasa” aunke mester existi un 
miho sistema pa evita nan, 
segun e investigadora Deb- 
bie Hersman, integrante di e 
organismo federal National 
Transportation Security Board 
(NTSB). 

Un vocero di e sistema sub- 
urbano a bisa cu e conductor 
di un di e treinnan ta entre 
e mortonan, pero no a duna 
nomber di esaki mes ora. 
Presidente Barack Obama a 
manda condolencia na famia 
di e victimanan. 

“Michelle y ami ta consterni 
pa e teribel accidente di awe 
na Washington D.C.”, Obama 
a bisa den un comunicado 
emiti dialuna anochi. “Nos 
pensamento y oracionnan ta 
bay pa famia y amigo di esnan 
afecta pa e tragedia aki”. 

E mandatario tambe a gradici 
e personal di rescate cu a yuda 
salba bida. 





i P6sea 


diadomingo 28 di juni 2009 

na Centro di Pesca Hadicurari 


Torneo di Pesca 
Dia di Famia 
Bar y Cushina 

bon surti 
Pisca Fresco 
Ambiente ameno 
canto di 

lama 

Banda musical 
Pista di baile 


For di 

10’or di mainta 
te cu 

7’or di anochi 

Dos trein ta boks den 
metro di Washington DC 



UN trein suburbano a dal un otro di patras dialuna den oranan 
di hopi trafico, causando morto di por lo menos 6 persona y 
lagando hopi mas lesiona den e wagonnan cu a keda un riba 
otro.E hefe di bombero Dennis Rubin a bisa cu rescatistanan a 
atende 70 persona na e lugar y a manda aigun pa hospitalnan 
local. Un vocero di e sistema suburbano a bisa cu e conduc¬ 
tor di un di e treinnan ta entre e mortonan. Nan no a duna su 
nomber mesora. E rescatistanan a coloca trapinan di hero pa 
yuda e sobrevivientenan sali di e wagonnan, y asientonan di e 
wagonnan accidenta a keda riba e rielnan. 

E accidente a tuma lugar den e linea cora di e sistema di metro, 
esun mas activo, cu ta core bao tera pa gran parti di su recorido 
pero ta sali na superficie caminda e accidente a tuma lugar cerca 
di frontera cu Maryland. 

Tur dos trein tabata riba e mesun riel, pero funcionarionan a 
bisa cu ta mucho prematuro pa determina kico a causa e ac¬ 
cidente. 

E pasahera Jodie Wickett, un enfermera, a bisa na CNN cu e 
tabata sinta den un di e treinnan mandando mensahe di texto 
cu su celular ora e’la sinti e impacto. 

“Tur cos a pasa hopi rapido. Mi a sali bulando di mi asiento y 
m’a dal mi cabez”, Wickett a bisa, y a keda na e lugar pa trata 
di yuda. E’la agrega cu “e hendenan ta den mal condicion. Es¬ 
nan cu tabata lesiona, cu por a papia, tabata responde ora nos 
papia cu nan”, e’la comenta. “Hopi hende tabata atormenta y 
yorando, pero no tabatin grito”. 

Parlamentario drs. R.A. (Andy) Lee 

Debilitacion di nos economia Causanan interno, reforsa pa factornan externo 



ECONOMIA di Aruba ta 
pasando door di temponan 
hopi dificil. E poco indicador- 
nan economico cu ta disponibel 
na un base regular y na tempo, 
ta dunando senalnan di debili¬ 
tacion continuo y dråstico di e 
economia di Aruba. Analysando 
e situacion economico interno 
na Aruba, ta hiba na e con- 
clusion cu factornan interno ya 
caba tabata conduciendo na de¬ 
bilitacion di Aruba su economia, 
y cu e debilitacion aki desde 
2007 a ser reforsa pa factor¬ 
nan externo manera e crisis di 
crédito y prijsnan di petroleo 
y di productonan alimenticio 
ariba mercado internacional. 
E maneho economico, fiscal 
y presupuestario cu Gabinete 
Oduber a bini ta hibando desde 
2002 a contribui grandemente 
na debilitacion di economia di 


Aruba. 

Maneho presupuestario 
E maneho presupuestario bou 
di Gabinete Oduber ta ser car- 
acteriza pa falta di vision y 
falta di control, y a conduci 
na deficitnan enorme cu a ser 
financia mediante di presta- 
monan. E deficitnan aki por 
lo general ta consecuencia di 
e falta di bistå y control ariba 
gastonan coriente y entradanan 
di gobierno, y e falta di curashi 
pa tuma accionnan necesario pa 
hiba un maneho presupuestario 
responsabel y adecua. 

Deficit presupuestario por duna 
rendimento ora ta usa esaki- 
nan pa stimula crecimiento 
economico. Sin embargo, Ga¬ 
binete Oduber a usa e deficit¬ 
nan aki pa financia consumo, 
locual no ta crea un situacion 
cu ta duradero. Te hasta nivel 
di inversionnan di Gobierno 
ta ser reduci dråsticamente pa 
financia gastonan coriente. Den 
2009 por a mira con fondonan 
procedente di Plant NV ta ser 
usa pa rendimento pohtico na 
lugar di aloca esakinan pa duna 
rendimento economico na ben- 
eficio di henter nos comunidad 
den periodo economico dificil. 


Awe nos ta sinti consequencia di 
e mentalidad y maneho cu Ga¬ 
binete Oduber a bini ta hibando 
desde 2002. Nos economia no 
tin e capacidad ni e flexibilidad 
mas manera antes pa absor- 
be di impactonan negativo. E 
maneho presupuestario di Ga¬ 
binete Oduber a pone presion 
desproporcional ariba desaroyo 
economico di Aruba. 

Maneho economico y fiscal 
E presion di deficitnan pre¬ 
supuestario después di 2002 
a haci cu Gabinete Oduber a 
hanj’e obliga di busca entra¬ 
danan adicional pa financia 
e aumentonan den gastonan 
coriente di Gobierno. Ta aki 
Gabinete Oduber a dicidi di au- 
menta prijsnan pa servicionan 
di gobierno - manera pa cedula, 
pa procesamento di permiso di 
trabou of estadia, etc. Alaves a 
aumenta invoerrechten ariba 
diferente productonan y a dicidi 
di introduci BBO. 

Tur esakinan a resulta den 
aumento di gastonan di op- 
eracion di negoshinan local, 
conduciendo na aumentonan 
dråstico den prijs y pues den 
costo di bida. Consequencia di 
e decisionnan aki ta caida den 
demanda interno, resultando 


den caida den benta, pues de- 
bilitando e posicion competitivo 
di negoshinan local. Gobierno a 
hasta introduci instrumentonan 
fiscal (manera por ehempel 
IPC) cu a resulta den aumen¬ 
tonan dråstico den prijsnan di 
camber di hotel na Aruba. Situ- 
acionnan asina naturalmente ta 
afecta e posicion competitivo di 
nos industria hotelero den Car- 
ibe, afectando alaves e ingreso 
procedente for di turismo y e 
demanda pa producto y servi¬ 
cionan pafor di e area di hotel- 
nan. A laga e producto Aruba 
deteriora den tal extremo cu ya 
e no ta un experiencia turistico 
mas, pero mas bien a bira un di 
e tanto destinacionnan turistico 
den Caribe. 

Direccion di e desaroyo 
economico di Aruba a ser laga 
casi completamente den man 
di Minister di Infrastrucura. 
Esaki a resulta den un desaroyo 
economico desproporcional cu 
no ta na beneficio di nos co¬ 
munidad en general. Maneho 
inconsistente bou di Gabinete 
Oduber, manera e cresimento 
den cantidad di cambernan di 
hotel y e maneho restrictivo 
di LTU, a stroba un desaroyo 
economico balansa di Aruba. 


Factornan interno versus factor¬ 
nan externo 

E maneho economico, e mane¬ 
ho fiscal y e maneho presupues¬ 
tario bou di Gabinete Oduber di 
mes a conduci na debilitacion 
di economia di nos Pais. Cu 
excepcion di 2004, por observa 
con e nivel di crecimiento real di 
economia di Aruba desde 2002 
pa 2008 no ta duna mes un 
resultado cu anjanan promer. 
E crecimiento real måximo di 
GDP den e periodo en cuestion 
ta di 1 porciento (excepto pa 
2004). 

Cu e debilitacion interno di 
e dinamismo economico di 
Aruba, nos economia ya no 
tabata prepara mas pa absorbe 
impactonan externo, manera e 
recesion economico mundial. 
Ariba dje Gabinete Oduber no 
a tuma ningun accion pa juda 
negoshinan y trahadornan lo¬ 
cal pa absorba e impacto di e 
crisis economico mundial. Cu 
awe nos tin entre 4000 pa 5000 
personanan desemplea y hopi 
negoshinan cu a ser serå of cu 
ta pasando den dificultad, ta 
resultado di e falta di maneho, 
di e mal maneho y di e maneho 
inconsistente di Gabinete Odu¬ 
ber. 


Cu beca di Aruba Scholarship Foundation 

Elisa Partodikromo ta bay studia piano na Maracaibo 


CU ayudo di un beca cu el a 
gana aha pasa den un compe- 
tencia di tocamento di piano, 
Elisa Partodikromo lo sali 14 
di augustus pa Maracaibo ca- 
minda e lo asisti diferente tayer 
di piano bzo di tutelahe di 
pianistanan di fama mundial, 
kendenan lo tuma parti den e 
10° Festival Nuevo Mundo or- 
ganisa p’e volinista Marabino 
Simon Gollo. 

E tayernan ta parti di e festival. 
E competencia cu Elisa Parto¬ 
dikromo a gana tabata parti di 
e Aruba Piano Festival organisa 
pa Stichting Crescendo funda 
pa nos pianista Armand Simon. 
Aruba Scholarship Foundation 
a apoya Aruba Piano Festival 
di dia cu nan a cuminsa, ofre- 


ciendo un beca di Afis 2500 p’e 
ganador absoluto di e compe¬ 
tencia. Mientras cu Elisa Par¬ 
todikromo ta na Maracaibo, e 
lo ta huesped na cas di sr. y sra. 
Américo Gollo, mayornan di 
Simon Gollo, mescos cu e otro 
muchanan di Aruba cu a bay 
den pasado. 

Pa gana e competencia Elisa a 
toca Capriccio, Op. 76 #1 di 
Johan Brahms. E hurado p’e 
final tabata consisti di pia¬ 
nistanan Alan Weiss di Merca, 
Wim Statius Muller di Corsow, 
Monique Duphil di Francia. 
Presidente di e hurado, pero 
sin voto, tabata Koos Veel cu 
tambe ta den direccion di Livio 
Hermans. Awor e ta studiando 


cu sr. Armand Simon. Ademas 
di ta toca piano bon, Elisa Par¬ 
todikromo ta un bon studiante. 
E tin apenas 16 aha y a caba di 
bay over pa 5de VWO. 

Aruba Scholarship Foundation 
ta desea Elisa hopi exito na 
Maracaibo. Nos ta contento di 
por yuda bo sono bira realidad. 
Ken sa, un dia abo lo ta un di 
e streanan di e Aruba Piano 
Festival. 

Aruba Scholarship Foundation 
alabes ta urgi pueblo di Aruba 
cu ta aprecia musica clasico pa 
apoya Stichting Crescendo cu ta 
trece musiconan di clase inter¬ 
nacional na su festivalnan y ta 
yuda e desaroyo di nos hoben 
pianistanan. 

Aruba presente na e di XXXIX conferencia di 

ACURIL na Guadeloupe 


DI dia 1 pa 5 di juni 2009 a tuma lugar e di XXXIX 
conferencia di ACURIL 

(Association of Caribbean Universities Research and 
Institutional Libraries) na Guadeloupe. Presidente di 
ACURIL pa e periodo di 2008-2009, mdm. Bea Bazile 
tabata anfitrion di e conferencia regional cu ta tuma 
lugar un bes pa aha na un isla/pais den Caribe, na 
unda bibliotecario y archivistanan di diferente pais di 
e region ta participa. 

E tema di e conferencia tabata: The future of the li¬ 
braries in a framework of a sustainable development. 
(E futuro di bibliotecanan den cuadro di un desaroyo 
duradero) 

Un delegacion di profesionalnan di biblioteca, ense- 
nansa y cultura a viaha pa atende e conferencia. E 
personanan di Aruba cu a viaha ta: Astrid Britten, 
director di Biblioteca Nacional di Aruba, drs. Ava Th- 
ode, director di Instituto Pedagogico Arubano, Ruby 
Figaroa-Eckmeyer, director di Departamento di Cul¬ 
tura, drs. Raymond Hernandez, director di Archivo Na¬ 
cional di Aruba, drs. Mirto Lacle, docente na I.P.A., drs. 
Lucas Alofs, docente na I.P.A. y curator di exposicion 
Herencia di Esclavitud, dr. Ryan Peterson, Con Rector 
na Universidad di Aruba y alabes Dean na e Facultad 
di Turismo na Universidad di Aruba, Leonie Peterson, 



bibliotecaria na Universidad di Aruba, Ronny R. Alders, 
funcionario di Gobierno di Aruba na Biblioteca Na¬ 
cional y Councilmember di ACURIL Personal Member 
2008-2009, Shakira Croes, beleidsmedewerkster na 
Archivo Nacional di Aruba, Ingrid Gietel, funcionario 
na bibliotheek na I.P.A., Maritsa Bremo, funcionario di 
biblioteca i archivo na Banco Central di Aruba. 
Instituto Pedagogico Arubano, Banco Central di Aruba, 
Archivo Nacional di Aruba y Universidad di Aruba a 
bira miembronan institucional di ACURIL. 

Biblioteca Nacional di Aruba ta miembro institucional 
di ACURIL desde 1979. 

Drs. Mirto Lacle, Leonie Peterson, drs. Lucas Alofs y 
dr. Ryan Peterson a bay Guadeloupe como oradornan 


invita di ACURIL. 

Drs. Mirto Lacle a presenta e documento “Compa Nanzi: 
a chronotopical journey: from Ghana to the Caribbean- 
includingthe Guyana’s (Dutch, English,French) -with 
a focus on Aruba”. 

Drs. Lucas Alofs a presenta e documento “The Forgot- 
ten Heritage: Slavery and Emanicipation on Aruba”. 
Dr. Ryan Peterson a presenta e documento “Charting 
a Course for Aruba’s Sustainable Future” den nomber 
di drs. Maria Dijkhoff-Pita, director di Departamento 
di Asuntonan Economico, Comercio y Industria di 
Aruba. 

Leonie Peterson a presenta e documento “Institutional 
Learning” den nomber di dr. Lydia Emerencia, Rector 
di Universidad di Aruba. 

Ronny R. Alders a ricibi un strea pa su trabao continuo 
y proactivo pa loke ta trata e comision di miembrecia 
di ACURIL. 

Tambe a reelegi Ronny R. Alders na Guadeloupe como 
Councilmember Personal Member 2009-2010. 

E di XL conferencia di ACURIL lo tuma lugar na Santo 
Domingo, Republica Dominicana, dianan 6-12 di juni, 
2010 na unda e tema lo ta: Evidence Based practice of 
the Library and Information Proffesional. 


“Cualkier malestar, bo mes 
por elimin’e!” 



HOPI di nos ta biba den 
stress, hopi trabao y poco 
tempo pa relaha y pone aten- 
cion na nos salud. Asina nos ta 
desaroya dolo di cabez, dolo di 
lomba, depresion of cualkier 
tipo di malestar. 

Recientemente Gary Graig a 
desaroya un tecnica nobo cu 
tin e contesta riba mayoria 
di e tipo di problemanan aki. 
EFT a resulta exitoso pa miles 


di caso y e ta wordo uza rond 
mundo. Hopi biaha e ta yuda 
caminda nada otro tabatin 
bon resultado. Loke ta asina 
bon ta cu e tecnica aki ta hopi 
facil. Cu e tecnica aki bo ta 
reduci of elimina diferente di 
e problemanan aki. 

Pesey Ashaira Holistic Center 
ta bai organisa un Workshop 
di EFT Nivel I (Emotional 
Freedom Technique) of miho 
bisa TAPPING. E Workshop 
aki ta bou di guia di dr. Robert 
Leal. 

Kico ta e beneficionan di 
EFT? 

E ta reduci, libera of elimina: 
stress, dolo fisico, blokeo pa 
studia, miedo pa examen di 
scol, sentimiento di rabia, 
depresividad, trauma emocio- 
nal, dyslexia, adiccion, fobia, 
obesidad, migraine, insomnia 
y hopi mas. 


Dr. Deepak Chopra su opin¬ 
ion: “EFT ta ofrece beneficio 
grandi pa sanacion” 

Bruce Lipton , PhD., autor di 
The biology of belief ta ex- 
presa: “EFT ta un proceso 
simpel y poderoso cu por in- 
fluencia profundamente den 
e actividad genetico, salud y 
comportacion” 

No perde e oportunidad aki 
pa bo haya un tecnica pa bida 
largo, pa bo yuda bo mes of 
otro! 

E Workshop di EFT aki lo tuma 
luga Diasabra 4 di juli 2009 di 
9’or di mainta te l’or di atardi 

na Club Don Bosco den cura di 

Misa di Noord. 

Pa informacion: tel 585 3759, 
cel 567 1086 of cel 561 0771 
/ tel 587 3862 of cel 560 2350 
of tel 582 2882 


Diasabra 27 di juni 2009 ta e gran dia 

Science Fair di AVP 
den full swing 

E hala hubenil di AVP, 

H.A.C. Hubentud Activo y 
Consciente, hunto cu e do¬ 
centenan riba e lista berde ta 
den full swing preparando 
pa e dia grandi pa e Science 
Fair di AVP. Varios hoben a 
registra caba pa participa 
den e Think Green-science 
fair di e partido berde. E 
Science Fair di AVP cu ta 
wordo guia pa e candidato 
riba lista, e abogado y alabes 
docente di biologia mr. De- 
siree Croes, ta focus riba e tema di energia alternativa. Manera 
ta conoci AVP ta e partido cu ta boga grandemente pa energia 
alternativa na Aruba. AVP ta e unico partido cu tin expertonan 
riba e tereno aki cu sa di kico nan ta papia y sa kico ta miho pa 
nos pais. 

Si bo kier participa den e Science Fair di AVP, inscribi mas pronto 
posibel na un di e Casnan di Partido AVP of yama na telefon 583 
0911. Expertonan lo guia bo den bo proyecto y bo lo siha con pa 
presenta bo proyecto. Lo tin premionan atractivo. Esaki ta un 
oportunidad unico pa demonstra bo habilidadnan y conocimento 
riba e tereno aki. 

Apple a bende mas 

APPLE Inc a bisa dialuna cu a dollar. 


bende mas di 1 miyon unidad 
di e version nobo di iPhone 
durante e promer 3 dia desde 
su lanzamento, loke ta supera e 
expectativanan di e analistanan 
pa e debut di e smartphone 
3GS. 

E comunicado di Apple a inclui 
un cita di e president ehecutivo, 
Steve Jobs, loke a conduci na 
speculacionnan cu esaki a pone 
fin na su temporada di AO. 

E ta sobrevivi na un cancer di 
pancreas, y a bin ta ausente 
desde januari, pero e compania 
ta bisa cu e ta sigui profunda- 
mente involucra den e toma di 
decisionnan. 

E accion di Apple a subi te 
un 1.5% dialna mainta, pero 
despues abaha 1.35%, na 137.6 


Analistanan a bisa cu e cifranan 
di benta di e iPhone lo distrae e 
inversionistanan di e temornan 
rond di e salud di Jobs te cierto 
punto.“Mi ta kere nan lo con- 
centra cu nan lo concentra riba 
e number di 1 miyon”, segun un 
analista di Susquehanna Finan¬ 
cial Group. “E inversionistanan 
lo ripara cu Apple a bay bon den 
ausencia di Jobs”, el a anadi. 

E debut di e smartphone 3GS a 
tuma lugar solamente na 8 pais, 
compara cu e 21 pais cu a wak e 
lanzamento di e 3G ana pasa. 

E miyon celular bendi tabata 
un “number impresionante den 
comparacion cu e e miyon cu 
nan a bende den e promer fin di 
siman di ana pasa na 21 pais”, 
segun un analista cu ta agrega 


Microsoft ta lanza un programa 
antivirus gratuito 



E gigante di informatica Mericano. Microsoft a anuncia cu 
proximamente lo lanza un programa antivirus cu lo por wordo 
download gratis for di internet. 

E version beta (di prueba) di e software Microsoft Security Es- 
sentials (MSE) lo ta publicamente na disposicion riba internet 
for di awe 23 di juni na Brasil, Israel y Merca. Pa otro paisnan 
e lo ta disponibel mas despues. 

“E costonan y limitacionnan di gestion ta impedi hopi con- 
sumidornan e uso di programanan informatico actualiza pa 
proteha e seguridad di nan computernan”, segun Microsoft a 
duna di conoce den un comunicado. 

E ta bisa cu un proteccion informatico antivirus efectivo ta 
imprescindibel pa e usuarionan, mirando cu e number y pe- 
ligriosidad di e atakenan di ciberdelincuentenan ta cada bes 
mas hopi.E creadornan di virus informaticonan ta probecha 
cualkier ocasion pa gana e internautanan y ta incitanan pa 
habri documentonan of ehecuta comadonan cu ta permitinan 
instala exitosamente programanan den nan computer. 


AWEMainta 


di 1 miyon celular iPhone 3GS 


cu “esaki ta demostra cu e exito 
di iPhone ta sigui fuerte”. 

E 2GS, cu ta ofrece mayor 
velocidad, baterianan mas du- 
radero y capacidad pa filma, a 
yega diabierna na e tiendanan, 
convocando hopi fanaticonan, 
aunke no e multitud cu a reuni 
promer cu e lanzamentonan 
previo di e iPhone, parcialmente 
debi na e reservanan previo. 

E iPhone cu ta wordo opera 
exclusivamente pa AT&T Inc na 
Merca, ta competi cu celularnan 
BlackBerry, di Research in Mo¬ 
tion, y cu e Pre, di Palm Inc. 

A pesar di e bentanan impre¬ 
sionante di fin di siman, un 
analista a remarca cu aigun 
inversionista ainda ta preocupa 
pa salud di Jobs y riba si el lo por 
sigui ta e motor tras di Apple. 





T-Mobile lo lanza celular 
nobo cu programa di Google 



E compania Mericano di ce¬ 
lular T-Mobile USA lo lanza 
riba mercado e di dos version 
di e Google phone na cumin- 
samento di augustus.E celular 
“T-Mobile my Touch 3G with 
Google” lo tin un touch screen 
y no lo tin keyboard fisico di e 
T-Mobile GI, e promer celular 
cu a usa e programa Android 
di e compania Google Inc.E GI 
a subi mercado na october y T- 
Mobile a bende mas di 1 miyon 
di esakinan for di e momento 
ey. Google lo duna e programa 
gratis, pasobra su meta ta pa e 
Android bira e programa base 
di e celularnan riba mercado. 

E programa ta simula e servicio- 
nan di internet riba celularnan. 
Verizon Wireless, tambe a bisa 
cu lo usa un celular Android den 
futuro cercano. Motorola Corp, 
ta otro di e empresanan cu a 
acepta e programa y ta spera di 
por tin e promer productonan 
cu Android e ana aki, pero no 
ta asina facil, ya cu ta existi un 
gran cantidad di competencia 
pa e Android.E aparatonan 
BlackBerry, di e empresa Re¬ 


search In Motion Ltd., tin cada 
bes mas particupacion den e 
mercado, addemas cu Apple 
Inc. a lanza diabierna su mod¬ 
elo nobo di iPhone y pa dialuna 
nan a bende mas di 1 miyon 
unidad. Esaki sin menciona e 
Pre di Palm Inc, cu a haya criti- 
canan favorabel.E myTouch ta 
parse hopi na e iPhine y tin gran 
parti di su caracteristicanan, 
incluyendo un screen di casi 
e mesun tamano. E telefon lo 
costa 199 dollar cu un contract 
di 2 ana.E celular ta conta cu 
un programa cu ta permiti’e 
conecta na email adresnan cor- 


porativo. E programa ey tambe 
a cuminsa wordo ofreci pa e 
GI aigun luna despues cu e la 
wordo presenta.Cole Brodman, 
director tecnologico di T-Mobile 
USA, a bisa cu e celular nobo 
aki lo ta mas atractivo pa un 
number mucho mas grandi di 
cumpradornan cu e GI.“Nos ta 
kere cu gran parti di su cumpra¬ 
dornan lo ta personanan cu ta 
cuminsa cambia pa e servicio- 
nan di smart phones”, Brodman 
a bisa. Cumpradornan di e GI 
“tabata hopi mas cercano na e 
tecnologia y di un tipo di clien- 
tenan innovador”. 

Google a logra gara aigun ladron 


E camaranan riba caya 
di Google a permiti 
polis pa detene dos mo- 
rocho Hulandes cu a 
atraca un adolescente 
na Groningen. Ta parse 
cu e ladronnan a wordo 
captura pa e camara di 
e auto cu ta saca potret 
pa e servicio fotogra- 
fico riba caya online di 
Google. 

E potret a wordo 
saca net un momento 
promer cu e delito. 

E morochonan a horta 
na september pasa e ce- 
lular y 165 Euro cash di 
un menor di 14 ana. 

“E potret a wordo 


saca net un momento 
promer cu e delito”, 
segun un vocero poli- 
cial. 

Na maart e victima a 
recnoce su mes y e dos 
ladronnan mientras e 
tabata riba e mapanan 
di Google, cu tin e apli- 
cacion Street View cu ta 
permiti e usuarionan 
wak imagennan di e 
edificionan. E imagen¬ 
nan aki ta wordo saca 
dor di un camara cu ta 
move den un auto. 
Despues di e investi- 
gacion policial, un di e 
morochonan di 24 ana 
a confesa e robo. 



Microsoft a wordo derota pa YouTube 

MICROSOFT acera nobo por a accede 


su site di videonan 
Soapbox, cu cual e 
tabata pretende di 
competi cu YouTube, 
desde cu esaki a 
wordo inaugura na 
2006. 

Aunke e compania 
ta bisa cu e ciere ta 
debi na e crisis eco- 
nomico, ya na 2007 a 
impedi pa usiarionan 


na Soapbox, dor di 
futuro mehoranan 
den e derechonan 
di autor. 

Microsoft kier, a 
pesar di tur cos, 
scapa Soapbox, 
convirtiend’e den 
un plataforma ca- 
minda e usuarionan 
por eherce como 
periodista. 



Casnan cu ta bula, e 
viviendanan di futuro 

SEGUN Dennis Ingemans- 
son, den futuro e casnan lo 
bay wordo ubica den laira, pa- 
piando asina di apartementnan 
bolador. Disena pa ana 2060, e 
concepto a wordo crea pa un 
equipo lidera pa Michael Rob- 
inson, Diego Della, Spiga, Jak 
Haleva, Turi Cacciatore y Luca 
Buttafava. 

E gigantenan di aire aki lo por 
permanece riba altitudnan 
halto danki na nan tecnologia, 
entre otro cosnan, pa ahusta 
nan mes pa soportavelocidad- 
nan grandi di e bientonan cu 
ta den cielo. No solamente lo 
sirbi como un hogar bolador, 



sino tambe lo sirbi pa trans- York (Merca) den solamente 
porta hende rond mundo cu 20 minuut! 
velocidadnan hopi rapido, por Pero pa awor e ta solamente un 
ehempel, lo bo por biaha for concepto ya cu pa e por wordo 
di Shanghai (China) pa New realiza ainda falta hopi. 



3D movies 

jjpG presented by 


SETAR 


THE C I N 

www.thecinemas.aw 


VALID TILL JUNE 24 


AT RENAISSANCE - ORANJESTAD 


PG-13 YEARONE 

daily: 

matinee: 12:05 


4:25 6:35 8:45 NEW 

2:15 late show: 11:15 


rPGH IMAGINETHAT 

daily: 

matinee: 


4:20 6:40 9:00 

1:55 late show: 11:20 


PG-13 LAND OF THE LOST 

daily: 5:45 

matinee: 1:20 3:30 


8:00 10:10 
late show: 12:15 


rRH THE TAKEN OF PELHAM 123 

daily: 5:15 

matinee: 12:40 3:00 


7:30 9:45 

late show: 11:55 


PG-13 TERMINATOR SALVATION 

daily: 6:00 

matinee: 1:10 3:35 


8:30 

late show: 11:00 


rPE UP3D 

daily: 4:50 

matinee: 12:40 2:45 


7:00 9:00 

late show: 11:05 


v 

AT PASEO HERENCIA 


PG-13 

YEARONE 

daily: 

matinee: 12:05 

4:25 

2:15 

6:35 

late show: 

8:45 

11:00 

NEW 

rpGi 

IMAGINETHAT 

daily: 

matinee: 

4:00 

1:40 

6:20 

late show: 

8:30 

11:10 


FG-1^ 

LAND OF THE LOST 

daily: 

matinee: 1:25 

5:50 

3:35 

8:00 

late show: 

10:10 

12:15 


rpGi 

UP3D 

daily: 

matinee: 12:30 

5:00 

2:45 

7:15 

late show: 

9:20 

11:20 

V 

iau 

□o 

THE TAKEN OF PELHAM 1 23 

daily: 5:30 

matinee: 12:55 3:10 

7:45 

late show: 

10:00 

12:10 


PG41 

TERMINATOR SALVATION 

daily: 5:40 

matinee: 12:50 3:15 

8:15 

late show: 

11:10 



Matinee: sat & sun | Late show: fri & sat 

Nos Aruba 2025 ta presenta su website nobo www.nosaruba2025.aw 




NOS Aruba 2025 a presenta 
nan website nobo, completa- 
mente redisena y mucho mas 
facil pa usa. E website aki ta 
reemplaza esun anterior. Den e 
website nobo tur informacion ta 
actualisa y bo por haci uso di un 
manera mas fasil pa comunica 
cu e 12 comisionnan di Nos 
Aruba 2025. Tambe e website 
tin e posibilidad di socialisa y 


intercambia potret, video, y 
hopi mas. Esaki ta un website 
moderno, colorido y hopi in- 
teractivo. 

Cu e website aki Nos Aruba 
2025 kier duna un mihor infor¬ 
macion na comunidad di Aruba 
y asina intercambia opinion cu 
otro. Tambe e TV commercial 
nobo lo ser pasa entrante di- 
aluna na television. Na unda un 


pintura creativo ta haya bida y 
mas principal e pensamento di 
un mucha con e ta visu 

alisa Aruba na aha 2025. 
Diasabra dia 20 di juni 2009 
pa 4’or di atardi, Nos Aruba 
2025 y miembronan di comi- 
sion tabata den caya princi¬ 
pal na Oranjestad haciendo 
promocion pa e website nobo 
y completamente redisena. T- 
shirts, flyers y stickers a wordo 
parti den caya na unda tabatin 
hopi actividad pecialmente pa- 
sobra caya grandi tabata cera pa 
trafico pa e eventonan di "Dia 
di Tata". Un invitacion ta bay 
pa henter Aruba pa bishita nos 
website nobo cu ta hopi bunita 
y facil pa traha cune. Duna bo 
opinion pasobra bo opinion ta 
hopi importante pa e plan inte¬ 
gral aki. Abo ta disidi awe, nos 
Aruba di manan. 


Celebracion dia di San Juan na 


CLUB D.O.S.V.A. ta un organ- 
isacion social cu a ser funda 
58 ana pasa. Pa ser exacto dia 
01 april 1951. E la ser funda 
door di nos propio douanero- 
nan es tempo ey y ainda ta ser 
maneha pa douanero. Entre e 
aktividadnan social, educativo 
y cultural destina pa henter 
pueblo di Aruba aki tambe 
nos tin celebracion di “Fiesta 
di San Juan (Dera Gai)”. Cel¬ 
ebracion di “Fiesta di San Juan 
(Dera Gai)” riba su mes ta data 
for di un epoca basta remoto. 
Fiesta di San Juan a cuminsa 
como un fiesta pagano entre 
e indionan, marcando fin di 
un ana agricultural y principio 
di otro. Nan cunuco, hofi of 
sabana tabata ser haci limpi y 
e sushi di e cunucu tabata ser 
kima. Dia di San Juan ariba 
su mes ta un dia yena cu mito. 
P.e. na Spana San Juan ta yuda 
hende mata bruha, tirando 
nan den candela. Otro mito ta 
cu bruha ta dunabo hoyada y 
bo tin cu bula tres biaha over 
di e candela pa liberacion. Si 
bo bula cu un otro persona bo 
deseo ta ser cumpli den termino 
di un ana. Den cultonan antiguo 


Egipcio tabata cende candela 
cu mester bula pa purificacion 
interior, liberacion di pica y di 
mal spirito. Antes na Aruba e 
preparacion pe fiestanan tabata 
cuminsa cu simannan y hasta 
lunanan di anticipacion. Tur 
cunucu tabata ser haci limpi, 
rancando troncon, huntando 
ramay yerba seco. Ningun can¬ 
dela por mishi cu suelo te cu dia 
di bispo di San Juan, esta 23 di 
juni, un dia prome. Te riba bispo 
di San Juan, cu drentamento di 
solo, cu e candela ta ser cendi 
y cu candelanan di San Juan 
lo cende den tur nan grandesa. 
Hombernan tabata topa pa con- 
ta chasco y storia y semper com- 
pana pa un trago. Nan tabata 
baila y hunga rond di candela. 
E fiesta mester caba prome cu 
12’or di anochi pasobra pa su 
manece ta fiesta di San Juan. 
Ariba dia 24 di juni, dia di San 
Juan mes, e tabata bisto cu ta¬ 
bata un dia di fiesta, damanan 
tabata luci colornan geel of 
cora of combinacion. Candela 
tabata e elemento purificador 
simbolisa pa e color cora, y geel 
ta e color di abundancia cu ta 
e meta di e festividad. Den un 


sabana, cunuco of tereno habri 
ta prepara un lugar. E santo ta 
wordu pena y hala, mas pareu 
posibel, ta coba un buraco cu 
un diameter di 6 pa 7 duin y 
mas o menos un pia hundo. 
Pa deramento di e gai, gaito of 
puito tin mester di varios calbas 
grandi corta na mitar. Esaki ta e 
“TOTOMO” cu ta bai tapa e gai. 
Ta tuma un bon “MANAL” (palo 
di bati maishi) y pone esaki na 
frankeo, esta un caminda cu tur 
hende por mire. Sin e manal 
aki no por realisa e fiesta. Ora 
di dera gai, un di e hombernan 
presente ta wordu invita pa 
bin dilanti como voluntario 
pa mara su wowo y purba su 
suerte. E gai, gaito of puito ta 
ser hinca den e buraco y tapa cu 
e mitar calbas, e totomo. E ta ser 
poni di tal forma den e buraco 
cu e parti ariba ta mescos cu 
e superficie di e suela rond di 
dje. Durante baile cu tononan 
musical completamente tradi- 
cional e persona wowo mara 
mester baila. Durante e baile 
e mester trata di dal e calbas. 
Pa confundi e participante mas 
hopi ainda, ta custumber cu un 
of otro dama ta guia e bailado 


prome cu e baile y ta purba di 
obligue di dal mas buelta cu 
por. Riba notanan di “San Juan” 
e participante mester baila cu e 
palo di maishi (e manal), teni 
na halto. E mester mantene e 
compass di e cantica y riba e rit- 
mo aki e mester trata di localisa 
e buraco cu e gai, gaito of puito. 
E tin tres oportunidad. E no ta 
per miti pa fula e suela cu e palo. 
Cada bes cu e ta kere di a haya 
e gai, e ta baha e palo, sutando 
y golpeando e suela den un in- 
tento pa kibra e calbas. Si e no 
logra den 3 intento, musica ta 
para y otro participante ta bai 
purba su suerte. Y asina fiesta ta 
sigui te ora ku kibra e calbas. 
Pues, e aha aki Club D.O.S.V.A. 
tambe lo celebra e fecha aki 
un biaha mas en grandi, y nos 
ta conta sigur cu nos por haya 
bishita di Pueblo di Aruba en 
general na Club D.O.S.V.A. dia 
24 di juni proximo pa goza di un 
aktividad netamente cultural. 
Riba e fecha aki lo bai tin ade- 
mas presentacion di dos grupo 
di baile. Esakinan ta grupo di 
baile infantil “Timbiriche Lolli- 
pop” di Sra. Marisol Rodriguez- 
Pena cu lo bai presenta cu dos 


DOSVA 

baile infantil. Ademas lo bai tin 
presentacion di grupo di baile 
di hende grandi “Dansa Aruba” 
di Sra. Ceslin cu lo presenta 
cu 3 baile. Banda di tur esaki 
lo bai tin diferente premio pa 
grandi y chiquito .Boso pres- 
encia ariba e fecha festivo aki 
na un evenemento cultural di 
tal magnitud lo ta un muestra 
cu bo persona tambe ta aprecia 
y mantene cultura di Aruba na 
halto, DANKI. 



HOTLINE 

733-8477 

Pi gicel 

S|Hfl Mis. Kanfi Mis. 

Clausura oficial di Exposicion 
Herencia di Sclavitud 2008 

FUNDACION Exposicion 
Herencia di Sclavitud tin e 
honor di invita e pueblo di 
Aruba en general, pero spe¬ 
cialmente tur e personanan 
cu den un forma of otro a 
yuda pa e realizacion di e 
exposicion, financiador, ar¬ 
tista, voluntario y personal 
di e diferente instancianan 
y departamentonan envolvi 
cu e proyecto pa e clausura 
oficial di e proyecto y presen- 
tacion di e buki “Publicacion 
Herencia di Sclavitud”, dia 
1 di juli 2009 na Museo His- 
torico Arubano di 7.00 pa 
9.00 p.m. Manera ta conoci 
dia 29 di maart 2008, e ex¬ 
posicion a wordo inaugura 
y dia 1 di juli 2008 e exposi¬ 
cion a wordo clausura na 
Archivo Nacional Aruba. E 
exposicion a wordo bishita 
pa mas di 6000 bishitante. 

E bishitantenan principal 
tabata nos muchanan di 
scol, cu a bishita e exposi¬ 
cion y tambe a haya material 
specialmente desaroya pa e 
muchanan di scol relaciona 
cu e tema di sclavitud na 
Aruba. E material di scol a 
wordo desaroya pa docente 
y studiantenan di IPA.Cu 
aporte financiero di UNES¬ 
CO, Fundacion Herencia di 
Sclavitud a desaroya un buki 
titula: “Publicacion Herencia 
di Sclavitud”, cu ta un buki 
di e exposicion, potret y 
texto procedente di e exposi¬ 
cion. E editor di e buki ta Luc 
Alofs cu asistencia di Funda¬ 
cion Exposicion Herencia di 
Sclavitud y e layout di e buki 
tabata na encargo di Freeway 
NV.Fundacion Exposicion 
Herencia di Sclavitud kier a 
gradici, tur esnan cu a con- 
tribui na cualkier manera, 
sea material, financiero of 
otro manera pa por a realisa 
e exposicion cu awor aki nos 
por presenta e buki “Publica¬ 
cion Herencia di Sclavitud”, 
cu lo wordo entrega oficial 
na e financiador, artista y 
otronan cu a contribui na e 
proyecto. 




'V 


Mamta 

éCOTMtJ/lbfcO 

Tel: 583-1400 Fax: 583-1444 


Departamento di Cultura Aruba 

Ta sigui promove fiesta 
di San Juan den bario 


SAN Juan ta na caminda y e ta bay den nos barionan. E fiesta 
di San Juan ya ta un tradicion riba 24 di juni. DCA ta presenta 
un calendario di actividadnan riba nos isla den nos medionan 
di comunicacion. 

Dia di San Juan ta un fiesta caminda grandi y chikito por par- 
ticipa na e bailemento pa simbolicamente mata e gayy tambe 
na rancamento di bandera, durante actividad den bario. 

Na Aruba nos ta celebra esaki na un forma grandi. E dia aki 
ta bay acompana pa hopi celebracion, festividad y actividad 
den tur bario na Aruba. 

Un evento cu durante ananan a crece y ta creciendo ainda. Un 
tradicion cu nos no mester laga bay perdi. Ta importante pa 
nos sina nos hobennan conoce e tradicion di e fiesta di cosecha 
aki, cu tabata na final di e temporada di cosecha. Grandi y 
chikito por gosa y reflexiona riba e importancia di e cosecha 
ya cu nos cunukeronan ainda ta planta cada ana cu speransa 
di tin un bon cosecha. 

E organisadornan di actividad den bario mester stimula nos 
hobennan pa participa mas na e competencia di mata e gay den 
forma di un baile, rancamento di bandera y e grito di gay. 
Departamento di Cultura Aruba ta promove e actividadnan 
den bario por tuma contacto cu Sr. Robert Maduro na DCA, 
tel. 582.2185 pa mas informacion. 

noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Xpresa bo mes 


Carta habri na mr. Edwina Henriquez 


Skirbi pa Mario Lopez 

COMO un laico den bo materia pa cual bo tin un 
grado master, mi a purba comprende bo ponencia 
manera publica den Amigoe di 22 juni ultimo. 

Mi ta aplaudi bo ora mi a tuma nota na kico bo ta 
dispuesto pa haci si acaso segun bo cu e politiconan 
ta viola e proceso democratico di eleccion. 

Manera bo ta menciona cu como abogada pa derecho- 
nan humano y democraticacion bo ta desaproba e 
implicacion di e grupo procedente di e comunidad 
Latino Americano na Aruba. 

Completamente di acuerdo cu e ponencia aki mi kier 
pa bo purba di wak e asunto aki for di un angulo mas 
amplio, y mi ta sugeri bo pa haci bo mes e siguiente 
preguntanan. 

Si manera bo ta mira awor, cu e derecho di voto no 
mag ta mara na benificionan particular di un solo 
segmento chiquito den nos comunidad pasobra esaki 


ta inpugna cu nos Constitucion y enpugna cu leynan 
y principionan internacional di democracia anto e 
pregunta ta bira: Esaki no ta netamente loke AVP/ 
MEP ta haci desde nos Status Aparte? 

AVP/MEP segun bo no ta invoca riba un cierto grupo 
y ta preveligia nan riba e mayoria di e pueblo? 
Senora abogada, un laico ta puntra bo awor, lo no 
tabata na su lugar pa cu e educacion y conocemento 
cu bo tin, bo a tuma e paso aki desde cu bo a gradua 
den e materia cu bo ta insisti di ta un master? 

Si bo ta sincero anto bo mester a tuma nota hopi 
tempo caba, cu resultado di eleccion aki na Aruba ta 
keda determina puramente dor di priminti cosnan cu 
hopi bes no ta factibel y tambe dor di usa medionan 
di comunicacion comprometi cu cierto partido pa 
indoctrina nos votadornan y haci nan un robot cu 
ya no ta capas pa opina. Resultado segun bo no ta 
pa beneficia cierto grupo y no ta na beneficio di e 
comunidad en general? 


No ta bon senora abogada pa bo dirigi bo menasa na 
tur partido politico y mustra nan cu nan tin cu educa 
e pueblo con pa haci nan escohencia? 

Refiriendo na punto 5, esaki segun bo lo no caba 
cu fanatismo den politica cu sigur ta hundi nos pais 
solamente pa beneficia grupo? 

Un bon iniciativa senora abogada, pero keda con- 
secuente den bo ponencianan. Esaki lo contribui na 
democracia aki na Aruba y cu gobernacion ta semper 
dirigi riba interes general di nos pueblo y no manera 
cu e ta awor cu ora Geel ta gobernan cierto grupo ta 
benificia y ora Berde ta goberna ta pa e otro grupo 
haya benificio. 

Por ultimo ta bon pa tuma nota cu 65% of mas di nos 
poblacion ta pasa den duro pa sobrebibi mientras cu 
politiconan tradicional cu a goberna y aigun rond di 
nan tin na abundancia. 


YMCA ta bisa danki na Aruba! A 


recauda 80 mil Florin 



DURANTE Telethon, Radio- 
thon y Internetthon 
YMCA Aruba ta bisa Aruba dan¬ 
ki pa e apoyo imenso cu nan a 
ricibi diabierna ultimo durante 
di nan telethon, radiothon y 
internetthon na YMCA Dakota. 
A logra recauda 80 mil florin 
pa e operacion anual di YMCA 
Aruba. YMCA a tene un “Fund 
Drive” inovativo e ana aki y 
nan lo tene esaki anu almente. 
Diferente di e evento aki tabata, 
cu medionan di comunicacion 
di Aruba y personalidadnan 
importante y conoci den nos co¬ 
munidad a uni y a duna YMCA 


un man. Un total di 26 person¬ 
alidadnan importante y perso- 
nanan conosi den comunidad 
a hasi yamada via telefonnan 
di Digicel y Setar na nan amigo 
y amiganan y a pidi nan yuda 
YMCA. Medionan di comuni¬ 
cacion a laga Aruba goza hunto 
cu YMCA y a transmiti e evento. 
Danki na ATV canal 15 cu a hasi 
un tremendo trabao, Aruba por 
a mira con tur e instancianan 
den nos comunidad a uni hunto 
y a para pa uncausa durante di 
e anochi aki. Miembronan di 
diferente clubnan di servicio 
a hasi yamada, directornan di 


diferente compania a hasi ya¬ 
mada, miembronan di prensa y 
tambe personalidadnan conosi 
den comunidad a yama for 
di 6’or di atardi te cu 10’or di 
anochi. Radio Galactica 99.9 
a laga Aruba tende tur locual 
ta pasando for di trempan y 
tambe Magic 96.5 transmiti 
tur informacion for di YMCA 
Aruba. Hopi DANKI! Video 
Aruba.com y Cool Aruba.com a 
transmiti LIVE video streaming 
via Internet y sigur a hasi un im- 
pacto grandi. Un danki grandi 
ta bai na un y tur pa e bon tra¬ 
bao y ta conta cu e apoyo aki 


otro anja atrobe pa e segundo 
telethon, radiothon y internet¬ 
thon anual di YMCA.Un danki 
grandi ta bay na tanto Digicel 
como SETAR pa a contribui 
grandemente cu YMCA pa hasi 
e evento aki posibel. Un danki 
grandi ta bay na tur radio, Inter¬ 
net y TV cu a coopera cu YMCA 
den promocion di e evento pa 
haci esaki uno exitoso. E anochi 
no por tabata exitoso sin e agru- 
pacionnan musical y gruponan 
di baile cu a coopera cu YMCA. 
Un danki grandi ta bay na 
Grupo di baile YMCA, grupo 
Abada Capoeira, agrupacion 


musical Sticks Keys & Strings 
by IQ di Ivan Quandus, Nicco 
Connor, Relaod y Grupo Betico. 
Danki grandi na tur voluntario, 
staf y personal di YMCA pa e 
bon trabao. Na YMCA board 
un danki di curason. Si ainda 
bo kier contribui cu YMCA por 
hasi transferencia pa e account 
#99211205 na banco CMB. 
Aruba, danki pa a yuda YMCA 
y asina hasi posibel pa nan por 
sigui yuda nos hobennan y 
brinda servicio na henter nos 
comunidad cu proyecto y pro- 
gramanan positivo dirigi riba 
un bon calidad di bida. 

Parlamentario fraccion AVP, mr. Alexander Tromp 

Mientras Gobierno ta acusa Gobierno Hulandes 
di ta mete den nos autonomia 

E ta lubida cu e mes den pasado tabata mendiga Hulanda pa haci investigacionnan! 


PARLAMENTARIO pa fraccion 
di AVP, mr. Alexander Tromp 
ta haya cu e Gobierno aki si ta 
carece di memoria y ta lubida cu 
bida sa dal su bueltanan y tur lo 
cual cu bo haci awe manan e ta 
bin bek paboME Gobierno bao 
di e signatura di MEP semper ta 
esunnan cu a mendiga Hulanda 
pa haci investigacionnan riba nan 
contricante politiconan y awe ta 
grita cu boca grandi cu ki mishi 
Hulanda bin mete den asuntonan 
interno di Pais Aruba. 
Parlamentario Tromp ta refresca 
e memoria di esnan di MEP cu 
den comienso di ananan 90 con 
un batayon di un team investiga- 
dor for di Hulanda a yega Aruba 
bao peticion di e Gobierno di MEP 
pa asina cuminsa na investiga 
esnan di e Gobierno anterior, 
riba supuestamente fraudenan di 
Belasting y tambe otorgamento di 
garantianan. Miyones y miyones 
di placa di pueblo a wordo gasta 
pa cu e investigacionnan aki y cu 
resultado net net nada!! Ningun 
politico a keda sera como tam- 
poco no a constata cu tabatin 
fraude cometi!! Ta danki na un 
di e garantianan aki cu a wordo 
otorga cu e Gobierno actual di 
MEP por goza cu e suma obteni 
door di Plant N.V.Parlamentario 
Tromp ta continua indicando cu 
tabata un decepcion di esnan 
di MEP cu ningun hende of po¬ 
liticonan a wordo haya culpabel 
e tempo ey. 

Continuando parlamentario 
Tromp ta accentua riba un carta 
fecha 13 di october 1999 cu e 


tempo ey actual Promer Min¬ 
ister Nelson Orlando Oduber a 
dirigi na Minister President di 
Reino Hulandes, sr. Wim Kok, 
na unda sr. Oduber ta suplica sr. 
Wim Kok di Hulanda pa interveni 
den asunto interno di pais Aruba 
conforme articulo 43 insigna 2 
di nos Statuto di Reino Hulan¬ 
des pa asina Hulanda asumi su 
responsabilidad pa lo cual ta 
concerni Hulanda su deber pa 
salvaguardia derechonan hu¬ 
mano y reglanan di bon Gober- 
nacion. (mensenrechten en de 
deugdelijkheid van bestuur). Y 
motibo di e peticion aki tabata 
debi na e proyecto di Race Track, 
cu segun humilde opinion di par¬ 
lamentario Tromp, lo por tabata 
un boost economico enorme pa 
nos pais Aruba, principalmente 
pa San Nicolas. Pero e tempo ey 
cueste loke cueste patido MEP 
den oposicion e tempo ey mester 
a boycotea e proyecto aki pa e no 
tuma lugar, sino na ana 2001 y 
2005 nan no lo a gana eleccion. 
Pero atrobe nos por deduci cu 
cueste loke cueste pa MEP e bien- 
estar di partido ta prevalece riba 
esun di Pais Aruba. 
Parlamentario Tromp ta sigui 
indica cu aki pueblo por constata 
ta KENDE ta esnan cu cada vez 
tabata acudi na Hulanda pa in¬ 
terveni den asuntonan interno 
di nos pais Aruba y awe nan ta 
hayanan cu e batata cayente den 
nan propio scochi y ta sclamando 
rond tur sorto di insultonan den 
direccion di Hulanda. 

Hulanda (Koninkrijksregering) 


tin un preocupacion grandi (zorg- 
wekkend) pa lo cual ta concerni 
derechonan humano como tambe 
corupcion den Gobierno den su 
totalidad, y a base di esakinan lo 
bay na cuminsa cu un investiga- 
cion na unda na conclusion di dje 
lo evalua si mester bay tuma me- 
didanan y riba cual nivel esakinan 
mester bay tuma lugar!! 
Parlamentario Tromp ta accentua 
cu lo cual a keda palabra antayera 
22 di juni entre sectretaria di Es- 
tado, sra Ank Bijleveld y Promer 
Minister Oduber ta simplemente 
lo cual ta emiti den e carta fecha 
25 mei 2009 cu a wordo dirigi 
na e Voorzitternan di Tweede y 
Eerste Kamer Hulandes door di 
sra. Ank Bijleveld, na unda na 
final di dicho carta e ta accentua 
cu promer cu na final di juni e 
lo reuni cu Gobierno di Aruba 
pa asina determina e “plan van 
aanpak” pa cu dicho investiga¬ 
cionnan. Pueblo NO bay kere 
Gobierno awor ora nan insinua 
cu nan a logra convence Hulanda 
pa haci cambionan den nan deci¬ 
sion pa cu investigacion riba nos 
Gobernantenan.Tur lo cual a keda 
emiti den dicho carta fecha 25 
mei 2009 a keda mescos y nada 
no a cambia!!! Investigacion 
lo bay cuminsa pa asina trece 
claridad riba tur lo cual a bini 
ta sosodiendo durante e ultimo 
ananan!Terminando parlamen¬ 
tario Tromp ta accentua cu tur 
investigacion sea cual sea ta 
cuminsa cu un “plan van aanpak 
”, pero esaki lo ta bay ta “plan van 
aanpak wanbestuur”! 


Apertura Skina di 
Janchi di partido AVP 
na Pos Chikito 

Candidata Desiree Croes ta ranca sali, 
Berde di Mes 

DIADOMINGO awor dia 
28 di juni pa Hor di mainta 
te 6or di atardi e eede nobo 
na Pos Chikito di partido 
AVP, e “Skina di Janchi” na 
rotonde ta tene su apertura 
oficial cu un Dia di Famia 
bou musica hot-hot di DJ 
Cytrus, Tipico Los Amigo’s 
y Zeta Band y... .un sorpresa 
ta na caminda. Lo tin bende- 
mento di euminda crioyo, 

BBQ, bolo y bar natural- 
mente lo ta super bon surti. 

Pa e chikitinnan lo tin Dino 

Jump y hopi mas. Carchi ta obtenibel na Skina di Janchi na Pos 
Chikito y cerca tur e candidatonan di Partido AVP y ta na razon 
di solamente 10 florin. Bin scucha bo candidatonan trece nan 
mensahe di speransa riba e dia aki y na mes momento pasa un 
dia ameno y dushi den seno familiar cu nos candidatonan y nan 
famia y nos lider maximo mr. Mike Eman. Bin hari lora cai abou 
cu e famoso, the One and Only Vale Croes, un mueha cu a nace 
y lanta den e bario di Pos Chikito. Skina di Janchi ta unda cu lo 
bo por topa cu bo candidata preferi, esta mr. Desiree Croes kende 
ta orguyoso di bisa cu e propietario original, defunto sr. Janchi 
Geerman ta su omo grandi, ruman di su madushi. Asina nos a bai 
bek na nos rais y e dia mainta aki Desiree lo subi stage hunto cu 
un ex-politico di gran taya, ex-minister, homber di Pos Chikito, 
orador cu hamas a conoce su igual aki na Aruba y kende a lucha 
schouder cu schouder banda di e gran Shon A Eman y kende 
un tempo a carga liderazgo di Partido AVP, su omo y consehero 
sr. Dominico Guzman Croes. Pa medio di esaki Desiree Croes 
ta invita tur su hendenan di bario, tur miembro y simpatisante 
di su partido y coleganan riba lista pa bin goza di un dia cu ta 
priminti di bira un dia di fiesta, un dia di alegria, un dia yena 
cu un fe grandi cu 25 di september Aruba lo haya e gobierno cu 
e merece y cu por fin nos isla por hala rosea atrobe ya cu Aruba 
lo ta berde-berde. 


MPA ta puntra 


Ki dia Colegio Arubano na San Nicolas ta wordo amplia? 


RECIENTEMENTE por a lesa den corant cu Min¬ 
ister di ensenansa a dicidi na un manera ad hoc bin 
cu un HAVO/VWO na Noord. MPA ta sostene pa tin 
un HAVO/VWO na Noord. Pero tin e pregunta ki dia 
e HAVO/VWO di Colegio Arubano na San Nicolas lo 
wordo amplia? 

NA tur tratamento di presupuesto e topico ta pre¬ 
senta y e Minister concerni a priminti di amplia 
Colegio Arubano pa e bira un scol completo. Hecho ta 
cu e scol ta solamente pa e prome ananan di HAVO/ 
VWO y despues e hoben tin cu bay playa pa termina 


su scol. Pa evita esaki mester amplia e ananan na 
San Nicolas. Minister a acepta esaki. Pero te awe no 
ta tende nada di esaki. 

Pesey MPA kier sa con ta para cu e plan aki di amplia 
Colegio Arubano na San Nicolas. Si ta traha riba dje 
y ki dia e ehecuta esaki. Mas ainda cu Minister mes 
a indica na momento di e acuerdo di Plant NV cu tur 
placa lo bay na ensenanza pero nos ta mira cu esey 
no ta pasa. E pregunta tambe ta pa kico no a usa e 
placa cu ya caba tin na FDA. 

Amigonan di FCCA a Celebra Dia di Tata 






jAwe 24 di juni ta cumpii su 13 ana faaneLLa <Hcn- 
zitjuez patien e ta kaifa di su mami fassica, su tuman- 
nan faiexsa, feriiaine y faiianne, di mama y papoe, di 
mama cazmcn, di iisaweto y élsawetonan 1 tanckinan y 
omonan, ‘p’iimonan, madxinanan y padzinonan y su 
ami^anan di (Sotc^io San y\ntonio y ami^anan di 
^uponan di otacion y demas fiamia . 




AMIGONAN di FCCA a organ- 
isa un tremendo fiesta di Dia di 
Tata, cu delicioso cuminda y 
den un ambiente fantastico den 
e sala priva di e conocido Ama- 
zonia Churrascaria Franklin D. 
Leest, di Relacionnan Publico 
y Promocion, ta raporta cu e 
amigonan balente di FCCA a 
disfruta di e experencia y cu 
e casi trinta miembronan cu 
tabata na e fiesta ta e miho 
tatanan riba e isla! Di e miho 
tatanan, Fernando de Graaf a 
ricibi e honor di a wordo eligi 
como Tata di e Anochi, y el a 
acepta un certificado di regalo 
for di e organisacion. Gerente 
General Hubert Solagnier y su 
bunita asistente Carolina Raven 
a supervisa e servicio y e fluho 
constante di carninan prepara 
perfectamente riba grill y sirbi 
riba skewernan gigantesco. 

Bao di un shelo yen di streya na Malmok 


PA un grupo di hende con- 
tento y pia abaop, un BYOS 
Beach Party a trece bek hopi 
recuerdo di Scorpio’s Disco, 
Scaramouche y Visage, tres club 
cu ya no ta existi mas pero cu 
ta fuente di hopi recuerdo keri 
di ahanan setenta y ochenta na 
Aruba. 

E evento di Bring Your Own 
Stuff cu Metropolis disco ta- 
bata e iniciativa di e bishitante 
Athenee M., y habitantenan 
Daphne L., Emy R-dC., Mylene 
M. & Mireille H., y mientras cu 
el a cuminsa pa 9 p.m. nos a 
tende cu el a termina ora e solo 
di mainta a cuminsa mustra su 
mes den e shelo yen di streya. 
Organisadornan a pensa riba tur 
cos, incluyendo un port-a-potty 
pa e hende muhenan, mientras 
cu e sonido di bandanan di 
rock di ananan 80 a comparti e 
anochi fantastico cu rock alter¬ 
nativo y pop evergreens. 

Cada cantica a wordo ricibi 
como un favorito nostalgico, y 
e luznan briyante di e hotelnan 
grandi na Palm Beach a fungi 
tambe como e conocido disco 
ball di spiel. 

Sport Boys cu fiesta di Dera Gay 


DIARANSON 24 di juni 2009, 
SV Sport Boys ta organisa pa di 
51 ana consecutivo e Fiesta di 
Dera Gai. 

Sport Boys Club ta e sitio cu 
durante ananan a sa di tene e 
celebracion aki den su forma 
original, conservando un parti 
asina unico di nos cultura pa 
generacionnan proximo. E ana 
aki ta wordo spera un asistencia 
grandi di parti di e publico cu 
ta bini sea pa participa activa- 
mente of pa presencia e activi- 
dad aki for di serca. 

E programa ta como lo si- 
guiente: 

6:30 pmApertura cu musica di 
Cah’i Orgel “Mi Adorada” 

7:00 pm Musica di GrupoTipico 
Arubano 



Ordu 

Rosicrucian 
AM0RC ta 
celebra: DIA 
DIPAZ 

DIADOMINGO 28 di juni 
2009 Ordu Rosicrucian 
AMORC ta celebra mundial- 
mente un DIA DI PAZ. P’esey 
lo tin un ceremonia special 
tumando lugar e dia aki. 

Un y tur (tanto miembro como 
no-miembro) ta bonbini pa 
asisti na e ceremonia, pa asina 
conhuntamente nos uni forsa 
den un Meditacion pa Paz 
mundial . 


Despues di e ceremonia nos 
lo keda hunto pa disfruta di 
momentonan ameno. 

E ceremonia special aki lo tuma 
lugar na edificio di AMORC, 
Savaneta 202, diasomingo dia 
28 di juni venidero, pa 10’or di 
mainta. Ta ser pidi pa ta pre- 
sente mey ora adelanta 


7:30 pm Presentacion grupo di 
Baile Folklorico “Sta Cruz” 
8:00 pm Buscamento di e Ban¬ 
dera di San Juan 
9:00 pm Matamento di e Gai 
9:30 pm Contest pa saca e 
Mihor Pareha di Baile di San 
Juan 

Despues ta sigi cu baile den 
club cu musica di Cah’i Orgel 
“Mi Adorada” y un agrupacion 


musical. Entrada pa e actividad 
unico aki lo ta completamente 
gratis. Manera costumber, lo 
bai tin bar y cushina bon surti. 
Henter Aruba ta keda cordial- 
mente invita pa bin celebra e 
fiesta di Dera Gai cu nos na 
Sport Boys Club, situa na An- 
gochi ariba Diaranson 24 di juni 
2009 cuminsando pa 6:30 pm 
den su forma original. 



Mementomori Funeral Home N.V. 

Yolanda - Leo - Eugene 
Tel: 5833358- Fax: 5837711 


" Senor ta mi wardador, mi n' tin falta di nada; 

Den eunueu di yerba berde, E ta ponemi sosega. 

E ta hibami na awa tranquil, pa mi bolbe hana forsa. " 

Ps. 23:1,2,3 

Cu inmenso tristeza na nos curazon, nos ta participa fayeeimento 
inespera di: 



Walter Rembrandt Kock 

29 september 1970 - 19 juni 2009 


Na nomber di su 

esposa: 

yiunan: 


Reina Kock-Abreu 
B randon Kock 
Demis Croeze 

mama: sra.vda. Maria Luisa Kock-Angela 

rumannan: Helen Kock y James Boekhoudt 

Leticia Kock 
Tito y Farida Kock-Sy ed 
Daniel y Jane Kock-Sint Jago 
Myléne y Buehi Geerman-Kock 
Juan Kock y Jolanda Fuentes y famia 
Rolando y Shirley Kock-Faro 
euna: sra.vda. Shagline Kock-Veeris 

ruman di crianza: Raymundo Veeris y famia 
sobrino stima: Eugene Kock y Jeannyse Geerman 


mihor amiga: 


Zahaira Marin 


sobrino y sobrinanan, primo y primanan, comer y compernan, ihanan, 

famia: Kock, Angela, Croeze, Boekhoudt, Sint Jago, 

Veeris, Geerman, Fuentes, Faro, Loopstok, 
Refunjol, de Cuba, Watty, Soemers, Croes, Lugo, 
Tromp, Marin, Bislik y demas famia ta invita tur amigo, bisina y 
conoci pa asisti na e acto di entiero cual ta tuma lugar diahuebs 25 
di juni 2009 pa ll’or di mainta saliendo for di misa Sagrado 
Curazon pa santana catolico na Savaneta. E restonan mortal lo ta 
reposa for di 9’ or di mainta den Misa Sagrado Curazon na Savaneta. 

Na lugar di flor of krans un donacion pa “Un Bunita Obra” lo ta 
altamente aprecia. Lo tin un box disponibel den Misa pa e bunita gesto 
aki. 

Adres pa condolencia: Mementomori Funeral Home 
Diaranzon 24 di juni 2009 di 7'or pa 9'or di anochi 


Nos ta lamenta cu nos no por ricibi bishita di condolencia na cas. 

Nos kier a pidi nos disculpa si nos por a lubida un of otro famia den 
nos tristeza. 

" I will lift up mine eyes unto the hiils, from whence cometh my help. 
My help cometh from the Lord which made heaven and earth" 

(Psalms 121) 

With deep sorrow but still thankful to the Lord for his mercy, we 
would like to announce the passing of our Dear Beloved: 





Emile Patricia Ellis 

Better known as: “Emy” 

*5 April 1944 - +20 June 2009 


Left to mourn are: 

Audrey Ellis 
Maria Ellis 

Cynthia and Daniel Richardson-Ellis 
Cordelia and Gregory White & family 

Norman Quammie 
Isaac Allen & family in UK 
Joseph Roach & family in Antigua 
Richard Roach & family in Antigua 

Nieces and nephews: Nelson and Janet Ellis 
Jacqueline Ellis 
Angelique Ellis 

Michael White & family in USA 

Myron White & family in USA 

Traci Rice-White & family in USA 

Kevin Richardson and Yolanda Smith & family 

Tammy and James Richardson-Richardson & 

family 

Gregory and Endrah Richardson-Gumbs & 
family 

Natalie Richardson 

All other Nieces & Nephews in Antigua, USA, and the UK 
Geat Nieces & Nephews: Jamil, Jeahru, Tajikah, Naomi, Quinn, Tara, 
Jayden, Arianna, Kaila and Brayden 


Sisters: 


Brothers: 


Uncle: James and Ly dia Arrindell & family 

Cousins: in Aruba, St. Maarten, Antigua, the Netherlands, 

USA and UK 


Godfather: Antoine Hunt & family 

Godson: Edwin Barry 


Neighbors & friends: Dora, Clemente, Lourdes, Ita, Joyce, Fatima, 
Theo, Glenn, Sandy and her friends at Johnson Supermarket 

She was related to the families: Ellis, Richardson, White, Quammie, 
Allen, Roach, Violenus, Charles, v.Heyningen, Arrindell, Rombley, 
Duzong, Illis, Hunt, Leslie, Gumbs, Smit, Rice 


We apologize if in our bereavement we have forgotten to mention 
anyone The funeral will take place on Friday, June 26, 2009, at 
3:30 p.m. at the Methodist Church , foliowed by the burial at the 
Government Cemetery in Zeewijk. 


The body of the late Emy will be laid out from 2:00 p.m. at the 
Methodist Church. 


Condoleance Address: Zwolle str. 4-A 

Wednesday June 24, 2009 & Thursday June 
25,2009 From 7:00 p.m.-9:00 p.m. 

No condoleances after the funeral service at home 

Tradicinal 

fiesta di 
Dera Gay 

SINTI e calor di San Juan du- 
rante e fiesta San Juan Dera 
Gai na CB Tanki Leendert. CB 
Tanki Leendert ta continua 
pa di 20 ana cu nos tradicion 
y ta haci un apelacion na tur 
arubiano di curazon y esnan 
cu ta sinti nan mes arubiano 
pa celebra nos fiesta unico y 
tradicional di Dera Gai dia 24 
di juni 2009. 

Nos ta inicia 5’or di atardi cu 
un “warmup” cu musica di 

caha di orgel. Bin los e pianan 
prome, pa mata e gay bon 
mata. Entrada ta completa- 
mente gratis. Musica lo ta en 
bibo cu Tipico Los Hermanos, 
bin baila San Juan Dera Gai 
y prepara pa busca e calbas 
cora. 

Ademas nos lo tin e tradicional 
baile di bandera pa tur edad; 
Matamento di e Gay pa tur 
edad; sperando cu e ana aki 
e hombernan no laga e hende 
muhernan gana nan atrobe. 
CBTL ta presenta e wega di 
“Grito di Gai y Galinja” pa tur 
edad, for di puito, polechi y e 
galina kloks y sin falta e gay 
kikiriki mes di San Juan, pega 
rabo pa e gay. Tambe lo no por 
falta nos acostumbrado baile 
di pareha. 

CBTL manera semper lo tin 
su bar y cushina bon surti. 
Nos bar cu su cerbes bon friu 
y su soft ijs. E cushina lo ta 
netamente Arubiano y bon 
surti. 

San Juan su celebracion na 
Aruba ta unico den su es- 
tilo, e ta parti primordial di 
nos identidad, ta na nos pa 
conserve y engrandece pa 
nos herencia cultural. CBTL 
ta spera bo sin falta pa Dera 
e Gai. 



Tel: 583-1400 
Fax: 583-1444 



Mementomori Funeral Home N.V. 

Yolanda - Leo - Eugene 
Tel: 5833358-Fax: 5837711 


Senor, mi Dios, cerca Bo mi ta busca mi refugio." 

Ps. 7:1 


Cu honda pena pero conforme cu boluntad di Dios, nos ta 
anuncia cu a fayece cristianamente: 



Lucila Dirks-Dane 

carinosamente yama: "Lucy" 
24 september 1953 - 23 juni 2009 

Acto di entiero lo wordo anuncia despues. 


Cumana 76 
Oranjestad, Aruba 
Tel: 588-6699 
Fax: 588-6698 
593-0857/560-1403 


Lo bo sina, mi caminda di bida, lo mi hana tur goso cerca bo. 
Felicidad permanente na bo lado. 

A fayece cristianamente nos Ruman, Omo: 




Enrique Hipolito Croes 

Mihor conoci como “Poy” 

Na nomber di su rumannan: Catharina “Chichi” Croes 

Maria Salome “Chime” y esposo 
Fany Figaroa 

Sra. Vda. Ana Croes-Loefstok 
Sra. Vda. Agnes Croes-Rozenberg 
Sra. Vda. Silvia “Sira” Croes-Erasmus 
Sobrinonan: Willy, Erwin, Eric, Nelson, Ronald, 

Charles, Silvio “Eric” 

Sobrinanan: Maritsa, Joycelyn, Jane, Miriam, 

Martha, Suzy, Lientje, Lena, Jacque 
line 

Primo y primanan y demas famia: Croes, Hernandis 

Nos disculpa si den nos tristeza nos por a lubida un of otro famia. 

Acto di entiero lo tuma lugar Diaranson 24 di Juni 2009,E 
restonan mortal di nos defunto stima lo ta reposa for di 9’or pa 
ll’or di mainta na Misa Santa Filomena na Paradera y despues 
saliendo pa Santana Catolico na Paradera. 

Nos ta lamenta cu despues di entiero nos no por ricibi bishita di 
condolencia na cas. 

Enbes di flor of krans, un donacion pa St. Michael Paviljoen lo keda 
altamente aprecia. 

Lo tin un box disponibel pa e bunita gesto aki. 









Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


“Laga mi keda bibo semper den Boso curazon yenå cu amor y fé den 
Dios. 

Mi tin sigur cu nos lo bolbe reuni contento cu otro. Ayanan.. .Tras di 
porta di cas di nos Tata Celestial lo mi para cu amor ta warda ariba 
bosonan pa mi bolbe primi boso na mi curazon.” 

Gradici na Dios Tata todo poderoso cu mi por a alcansa mi 80 ana 

Cu honda pena pero conforme cu boluntad di Dios, nos ta anuncia cu a 
fayece cristianamente: 



Sra. Eligia Thijsen-Maduro 

Mihor conoci como “Chichi” 

Na e bunita edad di 80 ana 


Na nomber di su: 

Casa: Wilibrodo P. Thijsen 

Yiunan: Pedro Orlando Thijsen y yiunan 

Paulito Thijsen y Dalila Jimeno y yiunan 


Nietonan: Gino Thijsen, Pablo Thijsen 

Nieta: Anali Thijsen 

Rumannan: 

Maria Maduro y Francisco M. Muller 
Monica y Mario Boekhoudt y famia 
Teresita y Miguel Oduber y famia 
Olinda y Nicolaas Geerman y famia 
Francisca y José Tromp y famia 
Candelaria y Patricio y famia 
Lidwina Maduro y famia 
Henk Dekkers y yiunan 

Tantanan: 

Doja Vrolijk y famia 
Nena Koolman y famia 

Primo y primanan 
Sobrino y sobrinanan 


Su Iha: Sandra Werleman 

Amiga/onan di cas: Zuster Judith 

Corina Koolman 
William y famia 

Demas famianan: Maduro, Thijsen, Wernet, Boekhoudt, Tromp, 

Oduber, Geerman,Jansen, Jimena, Vanegas, Ras, 
Flemming, Dekkers, Vrolijk, Koolman, Werleman, La Torre, Danje, 
Varis, v/d Linde, Batista, Almari, Croes, Lalwani, Stok, de Palm, 
Muller y Zambrano. 

Nos disculpa si den nos tristesa nos por a lubida un of otro famia. 

Acto di entiero lo tuma lugar Diahuebs 25 di Juni 2009, for di 2’or 
pa 4’or di atardi na Misa Inmaculada Concepcion na S ta. Cruz 

E defunto lo ta reposa for di 2’or den Misa Inmaculada Concepcion na 
Sta. Cruz y despues saliendo pa Santana Catolico na Sta. Cruz. 


Adres pa condolencia: Aurora Funeral Home 

Diaranson 24 di Juni 2009 
di 7’or pa 9’or di anochi 

Dera Gay na 
Playa Pabao 


DIARASON dia 24 di juni na Aruba nos ta celebra e fiesta di 
San Juan of Dera Gay. Directiva di Centro di Bario Playa Pabao 
ya tin aigun siman ta preparando pa e actividad aki. Bao encargo 
di Juffrouw Madelein a cuminsa cu un grupo di hoben di baile y 
tambe a contanan di e tradicion di e fiesta aki. E grupo aki tambe 
lo duna presentacion diabierna dia cu na Playa Pabao lo celebra 
e dia aki. A scoge e fecha di diabierna 26 di juni ya cu e fecha dia 
24 di juni ta cai den siman y e siguiente dia tin scol. Ta dificil pa 
e muchanan duna presentacion un anochi y e siguiente dia ta 
spera di nan pa lanta trempan y bai scol. 

Pues e celebracion lo tuma lugar na Centro di Bario Playa Pabao 
diabierna 28 di juni. Pa 8’or lo cuminsa cu e programa cu e Himno 
di Aruba y di Playa Pabao. Ya tin diferente grupo a confirma nan 
participacion e.o. e chikitinnan di Anglo Kleuterschool, Fofoti, 
Grupo di baile Hubenil di Playa Pabao y falta aigun grupo pa 
confirma nan participacion. E musica lo ta den man di Rincon 
Boyz. Den cushina lo tin platonan crioyo y bar lo ta bon surti. 
Directiva di Centro di Bario Playa ta desea e pueblo di Aruba un 
dushi dia San Juan y ta invita nan pa participa activamente den 
e celebracion aki. Laga nos proteha e fiesta nacional di San Juan 
pasobra si nos mes nos hacie niun hende lo hacie. Directiva di 
Centro di Bario Playa Pabao tambe ta haci un suplica pa no kima 

mondi destruyendo asina nos 


VAKANTIEKAMP 


Scol Basico: 125.- p/siman 

*AVI-lezen + Tekstbegrip 

*Nederlaandse Taal 

Scol Avansa: 125.- p/siman 

* Hulandes - Spano - Ingles 

Start: 13 di juli 

Les ta tur dia di 9:30-12’or 


Studiante cu ta bai studia afo. 

Curso di Combersacion: 
drecha bo idioma, conoce 
historia y cultura di e pais. 
Prepara bo mes. Be smart and 
Call us. 

*Ingles *Hulandes *Spano 
Start: 20 juli -- Afl. 185.- p/s 


SCOL DI IDIOMA 

Registracion ta di awe te juli 
8 

Pos Chikito 78-A 
Tel: 5842911 - 5944056 


flora y fauna. 



noticia@awemainta.com 

Tel: 583-1400 
Fax: 583-1444 


Mucha Vakantie 

Computer Les /«»i 

■ Awg.7S p Simin 

1 Word/PowerPoint 
1 Internet/ E-mail 

Drumi na kama mi ta korda riba Bo, mi ta pensa riba Bo 
henter anochi,pasobra semper Boa keda mi yudansa, mi ta 
gosa den sombra di bo alanan. 

Ku tur mi alma mi ta pega na Bo, bo man drechi ta wantami 
duru. Salmo63;6-8 

Cu honda pena pero conforme cu voluntad di Dios, nos ta 
anuncia cu a a bai sosega den brasa di Senor nos casa, 
mama stima 



Sra. Luisita Gracia Statie Goeloe 

mihor conoci como “Gracia” 

Acto di entiero lo wordo anuncia despues 

IServicio pa Comunidad 

|Telefon di Emergencia| 

Number di emergencia 911 
Polis 100 

Brandweer 582-1108 

Ambulance 0‘stad 582-1234 

Ambulance S.N. 584-5050 

Hospital 587-4300 

Centro Medico 584- 8833 

Botica na Warda ■ 

Pabou di Brug: Central 
Pariba di Brug: Seroe Preto 

Pabou di Brug: dr. 

Pariba di Brug: dr. 

582-2116 


Polis I 


Best Taxi Services 588-3232 

Un mucha ta comprende 
divorcio? 

E dolo di un famia kibra. Con un mucha ta 
comprende e cos aki? 

Un maestro di scol recientemente a mandami un 
poema scirbi pa un di su studiantenan entitula: “Un 
mucha ta comprende?” cu mi ta desea di comparti 
cu bo. 

“Un topico hopi delicado: Un mucha ta comprende 
e separacion gradual di un muher cu un homber? 
Memorianan ta persigui mi pensamentonan; e 
palabranan hopi espantoso ey; pakico mi no por 
lubida e menasanan cu mi a tende?; mami a worde 
pusha, y e vaas cu ta riba flur; mami ta yora di 
dolo; y papi ta core sali; mi ta congela den e 
scenario cu ta bolbe cada bez den mi mente. Mi no 
por a yora; mi no por a papia. Pakico? Mi ta yen di 
miedo y tristeza, pero niun lagrima a cai di mi 
wowo. “No bisa niun hende” nan ta bisami. “OK, ta 
bon, mi'n ta bisa niun hende, pero ...” "No, niun 
hende” 

Claro cu mi no a bisa niun hende. Ayo cuido, e 
famia cu mi kier. Na su luga tin algo horendo; 
mentira, pretencion, hostilidad. 

Un mucha ta comprende e frieldad den aire; e 
palabranan malo cu ta skeiro; e anochinan cu nan 
no t'ey? E odio ta sigui crece. Mi ta tapa mi oreanan 
cu mi man. 'Pakico nan? Pakico ami? Pakico mi 
famia?' Mi no ta comprende”. 

Un poema masha emocional, sin duda, cu ta papia 
di e tragedia real di divorcio. 


PANADERI.A.DEL PUEBLO 


Panaderia del Pueblo 
•‘Wonda Loaf” 



Guyabastraat 4, Dakota Tel: 582 4748 

PATUR FIESTA. 
PA MUCHA 

YAMA 

5923523/5838769 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Lo bo sina, mi caminda di bida, lo mi hana tur goso cerca bo. 
Felicidad permanente na bo lado. 

A fayece cristianamente: 



Enrique Hipolito Croes 

Mihor conoci como “Poy” 

Su yiunan: Max Croes y Junayka Angela 

ames Croes 
Thomas Croes 

Mama di su yiunan: Wilma Lageweg 

Acto di entiero lo tuma lugar Diaranson 24 di Juni 
2009,E restonan mortal di nos defunto stima lo ta reposa 
for di 9’or pa ll’or di mainta na Misa Santa Filomena na 
Paradera y despues saliendo pa Santana Catolico na 
Paradera. 

Nos ta lamenta cu despues di entiero nos no por ricibi bishita 
di condolencia na cas. 



TIPO Dl CAMBIO OFICIAL 

Valido pa 24 juni 2009 


Placa Extranhero 

Bank Papieren 

Wisselen, Cheque 
Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.52 

1.54 

1.56 

Engelse Pond Sterling 

2.84 

2.89 

2.95 

Zwitserse Frank per CHF. 100 

165.34 

166.06 

166.86 

Ned.Ant. Guiden per ANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

184.81 

186.50 188.37 

Euro perXEU. 100 

246.70 

248.96 251.46 





Provision di Devisa 1.3% 
Segun articulo 12 di Afkondigingsblad 
diAruba1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 


Tarea y 

competencia di 
Division di 
Inspeccion 
di Labor 

PA medio di esaki Departamento di Labor y Inves- 
tigacion kier a informa un y tur, pero specialmente 
e dunadordnan di trabaou/dononan di compania, 
encuanto e tareanan y competencianan di e Divi¬ 
sion di Inspeccion di Labor cu ta resorta bao di 
Departamento di Labor y Investigacion. 

Tareanan 

E Division di Inspeccion di Labor (DIL) ta encarga cu 
supervision di cumplimento di e legislacion laboral 
door di tanto dunadornan di trabao como trahador- 
nan. Ta trata aki di ley y reglamentonan riba tereno 
di circumstancianan laboral, relacionnan laboral y 
e mercado laboral. Pa esaki e inspectoman di DIL 
a wordo apunta pa medio di un decreto nacional 
(landsbesluit). 

E division tambe ta encarga cu ehecucion di e legisla¬ 
cion laboral pa loke ta trata e administracion particular 
di empresanan (p.e. aprobacion di overtime). 
Supervision 

E supervision di cumplimento di e legislacion labo¬ 
ral ta encera lo siguiente. Durante un inspeccion di 
trabou/investigacion un inspector di DIL ta controla 
si e dunador di trabao ta actua conforme cu of si e’la 
viola stipulacionnan den ley encuanto e.o.: 
e orarionan maximo di trabou; 
e orarionan di descanso; prohibicion di trabou di 
mucha; prohibicion di trabou di anochi/peligroso 
pa personanan hubenil; permiso pa overtime/ 
compensacion pa overtime;prohibicion di retiro 
sin permiso di Director DAO; sueldo minimo; 
vacacion; 

stipulacionnan administrativo (arbeidslijst y ar- 
beidsregister); permiso di personanan cu mester 
di permiso di estadia cu autorisacion pa traha. 
Competencianan 

Pa por supervisa e cumplimento di nos legislacion 
laboral, pues pa medio di un inspeccion di trabou, 
e inspectornan di DIL por haci uso di competen¬ 
cianan di supervision cu ta stipula den e leynan 
specifico mes. Durante un inspeccion/investi- 
gacion un inspector di labor ta autorisa pa: pidi 
tur sorto di informacion;_examina tur datonan, 
documentonan y fuentenan di informacion di e 
negoshi y saca copia di esakinan of hiba esakinan 
temporalmente;.tuma y investiga propiedadnan di 
e negoshi y hiba esakinan temporalmente; 
drenta tur lugar, cu excepcion di vivienda sin 
autorisacion explicito di e habitan te. 

Obligacion di un y tur 

Tur hende cu haya bishita di un of mas inspector labo¬ 
ral ta obliga legalmente pa duna tur cooperacion na e 
supervisornan aki. Incumplimiento di e obligacion aki 
ta castigabel y lo por tin como consecuencia cu ta pone 
e compania concerni riba un ‘black list’ na DAO. 

E storia di sinkmento di e bapor Hulandes 

FLORA na juni 1942 


E siman aki ta aniversario di un incidente cu a tuma 
lugar durante di Dos Guera Mundial cu si no tabata pa- 
sobra el a costa bida di un persona, e lo tabata comico. 
Dia 18 di juni 1942 e submarino Aleman U-159 a sink 
e bapor Hulandes “Flora” di e empresa Koninklijke 
Nederlandse Stoomboot Maatschappij (KNSM) cu 37 
hende abordo dilanti Rio Hacha, Colombia. Como cu 
U-159 ya a usa tur su torpedonan, e hendenan abordo 
a wordo permiti pa bandona e bapor prome cu e sub¬ 
marino a sink e cu su canonnan. 

E unico persona cu a fayece den e atake tabata e ma- 
chinist Voorthuisen. No ta conoci di con el a muri. 
E autor Colombiano Orlando Esau Vidal Joiro ta conta 
cu e sobrevivientenan Hulandes, leu di ta tristo of 
diprimi, tabata yen di alegria cantando canticanan 
den nan idioma y tumando trago den Plaza de Padilla 
te den oranan di marduga. Dia cu representante di 
Gobierno Hulandes a bin busca nan, aigun di nan 
te hasta a keda desapunta cu nan no por a keda mas 
tempo na Rio Hacha. Entre tanto, Voorthuisen a wordo 
dera den santana di Rio Hacha caminda su restonan 
a keda te dia cu Hulanda a laga busca nan mas di 50 
aha despues. 

E consecuencia mas notabel pa Rio Hacha di e sinkmen¬ 
to di S. S. Flora tabata sorprendente. Aigun Riohachero 
cu instinto empresarial a dicidi di saca tur cos posibel di 
e barco cu tabata drumi den profundidad di apenas 18 
brasa di awa. Pa haci esaki nan a contrata buseadonan 
bieu di temponan cu tabatin explotacion di perla y nan 
a trece otro buseadonan di Isla Margarita, Venezuela. 


Scirbi pa Clyde Harms 



SS Flora di KNSM 1942 Foto di uboat.net 


Ademas di e buseadonan, e operacionnan tabata en- 
volucra dononan di lancha y cayuco, marino, comer- 
ciantenan, personal encarga cu logistica, y aigun bibo 
cu tabata probecha di e oprtunidad. 

Naturalmente tabatin senoranan cu tabata bende cumin- 
da, y hasta musico y bandanan musical, pasobra p’e coste- 
nonan Colombiano, baile y parandanan no por a keda afo. 
Segun Vidal Joiro, entre tur e cosnan cu a wordo saca 
di Flora tabatin un lancha di 4 ton, un auto, un machin 
di traha bebida gaseoso, un motor di avion, aigun 
bari di carni di porco na binager, drumnan di vet pa 
traha habon, drumnan di asfalt y di zeta di motor. 
Hopi cuminda na bleki y masha hopi cerbes na boter 
y bleki cu a wordo bendi den henter e region costeno. 
Tur e actividadnan aki a duna empleo na hopi hende. 
Cu e sinkmento di Flora, un Riohachero bieu tabata 
bisa, Dios a yuda resolve parti di e crisis economico 
cu tabata asota e region costeno di Colombia y a 
frena e emigracion di Riohacheronan pa Aruba y otro 
luganan. 

E emigracion for di Rio Hacha e tempo ey enberdad 
a beneficia Aruba. Entre e emigrantenan di Rio Ha¬ 


cha cu a bin aki tabatin e conocido y popular sr. José 
Antonio “Toto” Romero cu tabatin Tienda El Gallo 
na Wilhelminastraat pa hopi aha. Sr. Romero ta tata 
di sr. Benjamin Romero, actual redactor di Bon Dia 
Aruba, un persona cu ta duna profesionalismo na 
periodismo na Aruba. Entre e otro desendientenan di 
e emigrantenan di e tempo ey nos por nota s. Todd- 
Dandare y sa. Velazquez, dos linguista cu a contribui 
grandemente na nos idioma Papiamento; sa Lilian 
Prince, actual Pesidente di Wilhelmina Ranker Fonds 
cu tambe a wordo condecora como Ridder in de 
Orde van Oranje Nassau pa su obranan social. Entre 
e desendientenan di sr. Hugo Mejia tin varios cu tin 
posicion halto den nos Gobierno. Y asina tin hopi mas! 
Mescos cu na Rio Hacha, aki na Aruba tambe nos a saca 
probecho di e efectonan di e guera mundial, aunke 
no den mes manera. Nos turismo di buseo ta pronk 
cu restonan di un bapor na fondo di lama na costa 
di Malmok. Pronto nos lo tin un atraccion turistico 
dilanti di e Iglesia den Seroe Colorado den forma di e 
chapaleta di SS Oranjestad cu lo wordo usa como un 
monumento dedica na tur esnan di Aruba cu a muri a 
consecuencia di actividadnan hostil den di Dos Guera 
Mundial. 

Y cu e publicacion di e buki skirbi pa Bill Hochstuhl 
“German U-Boat 156 Brought War to Aruba February 
16, 1942 ,” Aruba Scholarship Foundation a recauda 
suficiente placa pa duna 6 mucha un beca pa un aha. 
E Hulandesnan tin rason. De ene zijn dood is de andere 
zijn brood. 


Mike Eman 

Hulanda no mester huzga aruba ariba e gobernantenan di MEP 


NA Aruba tin hende cu tin e capacidad pa goberna 
manera mester ta 

Ayera lider di AVP Mike Eman a reacciona ariba e mal 
noticia cu a bin di Hulanda for di Tweede Kamer y go¬ 
bierno Hulandes. Pa motibo di un declaracion di Nel 
Oduber cu ta bisa cu lo no tin investigacion Hulandes 
mas ta bin en coneccion cu actonan di corupcion di e 
gobierno di MEP, a lanta hopi consternacion. E ministro 
concerni na su turno a segura Tweede Kamer cu no tin 
duda cu investigacion ta bin na Aruba y esaki lo sosode 
si Nel Oduber gusta of laga. Palabranan hopi pisa a cay 
den Tweede Kamer cu a shock tur hende na Aruba. 
Mike Eman a splica cu loke ta tumando luga den Reino 
Hulandes ta un berguenza grandi pa henter nos pueblo 
y e ta lamenta cu e gobernantenan di MEP a laga cosnan 
bay asina leu. Un di e puntonan cu e a trece padilanti 
ta cu segun su partido un gobierno cu ta bao di un 
investigacion asina serio no por keda. De facto, Nel 
Oduber mester baha y laga e investigacion tuma luga. 
Cada dia mas cu e gobierno aki keda sinta, mas dano 
nan ta haci Aruba y mas importante ainda e imagen di 



Aruba den Reino y internacionalmente. 


E lider di AVP a trece padilanti cu dia pa dia nos ta 
riscando cu Hulanda ta fada di nos y ta dicidi di purba 
di forza nos sali for di Reino. E relacion entre e gobierno 
di MEP y Hulanda ta sumamente malo mes. Si tende e 
miembronan di Tweede Kamer papia di Aruba, MEP ta 
poniendo nos den e peliger cu voznan ta bay lanta pa 


Aruba sali for di Reino. Pa Hulanda e no ta agradabel 
mas cu tin un Aruba den Reino Hulandes y e unico cos 
cu tin tur dia ta un problema serio tras di otro. 

Mike Eman a expresa su preocupacion cu esaki y pesey 
tambe ta di opinion cu e gobierno di Nel Oduber mester 
baha pa no sigui causa nos isla mas dano. E palabranan 
den Tweede Kamer tabata hopi negativo y ta pa e 
motibo ey semper AVP a declara cu Hulanda no mester 
huzga Aruba ariba e gobernantenan cu tin awe. Na 
Aruba tin hende cu tin e capacidad pa goberna man¬ 
era mester ta. Tin politiconan cu tin e vision pa pone 
Aruba ariba un plano mas halto. Sr. Eman a enfatiza cu 
Hulanda no mag huzga Aruba basa ariba e politiconan 
y actonan di MEP. Tin politiconan honesto y integro cu 
ta cla pa tuma over gobernacion y pone Aruba ariba e 
rumbo corecto un biaha mas. 

Un gobierno cu a causa Aruba asina hopi dano manera 
esun di MEP no tin e derecho di keda sinta. Mike Eman 
ta di opinion cu na interes di Aruba e gobernantenan 
mester tene e honor na nan mes. Nan mester baha y 
laga pueblo duna su verdicto den eleccion. 

Xpresa bo mes 

noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Miembronan di SIMAR 



PA medio di esaki ami, Ivo 
Valdes, miembro pa hopi aha 
(25 of mas) di Simar, kier a hasi 
uso di e oportunidad cu prensa 
ta dunami, pa reacciona riba e 
relato cu a sali den diferente 
medionan di prensa, dialuna 
22 di Juni 2009, bou di e titulo: 
Miembronan, lanta riba y tuma 
boso responsabilidad. Cu e 
unico parti cu mi ta completa- 
mente di acuerdo, ta cu e titulo 
di e relato, pasobra Ivo Valdes 
tambe ta di opinion cu e miem¬ 
bronan di Simar mester lanta 
ariba y nan mester busca pa nan 
mes haya sa, ta kico ta pasando 
berdaderamente den Simar. 

Ivo Valdes a wordo eligi como 
miembro di directiva di Simar 
den e reunion general anual 
di dia 10 November di ana 
2006. Un reunion general cu 
ta wordo yama regularmente 
dor di directiva y cu tin como 
meta, haya aprobacion pa e 
maneho cu directiva ta hiba 
for di su organo mas halto. Den 


e reunion di 10 di November 
2006, Ivo Valdes a trece su 
preocupacionnan dilanti na e 
directiva di e tempo ei. En total 
Ivo a hasi mas cu 18 pregunta na 
e directiva cu tabata responsa- 
bel pa aha sindical 2005-2006. 
Un di e preguntanan tabatin di 
håber cu "VOORSCHOTTEN", 
e suma cu tabata aparece den e 
jaarrekening Simar 2005-2006 
tabata Afl.34.270,-, y te ainda 
e suma aki no a caba di wordo 
paga completamente. E pregun¬ 
tanan cu Ivo a hasi riba e dia ei, 
relaciona cu e asunto aki tabata: 
Nunca antes ami a tende cu por 
a duna miembronan di directiva 
un voorschot riba e compensa- 
cion (bestuursvergoeding) cu 
nan tabata haya. Pami un voors¬ 
chot ta un suma chiquito, pero 
no por ta asina cu un suma di 
Afl.34.270,- por wordo yama un 
voorschot. Acaso Simar a bira 
un Banco, si ta asina nos como 
miembro di Simar tambe mester 
por fia placa!!! Con a yega na e 
suma aki y con e persona(nan) 
responsabel ta bai page? Tin in- 
teres envolvi? (Esakinan tabata 
preguntanan 15, 16, etc., pa 
esnan cu a notula e reunion aki, 
10 di november 2006). E splica- 
cion cu nos a haya e anochi ei 
tabata uno masha infantil y no 
a bisa e miembronan presente 
nada di loke berdaderamente 
tabata pasando. Te hasta cierto 
miembronan di directiva a reta 
diferente miembro den e sala e 
anochi ei pa drenta den direc¬ 


tiva y pa no critica so for di e 
otro banda di mesa y asina Ivo a 
drenta den directiva di Simar. 

Tur miembro cu a forma parti di 
un of otro directiva, di cualkier 
organisacion, sa cu como miem¬ 
bro di un team e tin e derecho 
di sa tur cos di loke ta pasando 
den e team di cual e ta forma 
parti. Esaki no tabata sosode 
(pa anas) den directiva di Simar 
y tur cu a yega di forma parti di 
directiva di Simar sa cu esaki ta 
un di e problemanan cu nos tin 
cu e directiva di Simar. Ningun 
miembro por sostene un deci¬ 
sion di cual e no a forma parti, 
mas ainda si e no a wordo poni 
na altura di tal decision. Berdad 
ta cu ami a bira tesorero na 
November 2007 di aha sindical 
2007-2008, cu ta cuminsa 1 di 
Augustus 2007 y ta termina 31 
di Juli 2008. Na mart 2008 (aha 
sindical 2007-2008) Simar su 
miembronan tambe a participa 
na e welga di indexering, y ta 
eynan e problemanan a cum¬ 
insa pa Ivo Valdes!! 

Den un carta abierto, 16 di Juni 
2008, dirigi na directiva di Si¬ 
mar, Ivo Valdes a trece dilanti, 
tur loke e tabata experencia den 
e directiva y a manda su carta 
di retiro tambe dia 17 di Juni 
2008. Directiva no a acepta Ivo 
su retiro di inmediato y Ivo a 
bisa e presidente sr. H. v. V. cu e 
lo keda te cu e proximo reunion 
general y ta pesei Ivo Valdes 
no a postula su mes pa e bolbe 


wordo eligi. Den e reunion gen¬ 
eral di 23 di Januari 2009, Ivo 
Valdes no a haya decharge for di 
e miembrecia di Simar y ta pesei 
Ivo Valdes tabata forma parti 
di directiva te cu dia 19 di Juni 
2009. Den e ultimo reunion 
general aki Ivo Valdes a bolbe 
postula su mes pa un puesto den 
directiva di Simar y e miembro¬ 
nan presente e anochi ei a vota 
unanimamente pa sostene su 
postelacion. 

Ivo Valdes ta haya masha strano 
cu e por a keda te cu 19 di Juni 
2009, atendiendo tur reunion di 
directiva y tambe otro reunion- 
nan na nomber di directiva y 
awor diripiente e ta tende cu e 
no tabata miembro di directiva. 
Mientras cu pa lunanan largo 
ta e presidente di Simar y Ivo 
Valdes ta esnan cu tabata firma 
e cheque di bestuursvergoed¬ 
ing cu nan tabata cobra. Cu e 
miembronan di Simar a manda 
5 miembro activo di directiva 
cas e anochi di 19 di Juni 2009, 
mester puntra e sala e motibo- 
nan pasobra no ta Ivo Valdes 
a manda nan cas. Ivo Valdes 
tampoco a tuma voorschot y no 
a fia placa. Si ta wordo papia 
di malgastamento di placa du- 
rante welga, esei ta descion di e 
propio miembronan cu a wordo 
envolvi den tur e desicionnan cu 
directiva a tuma pa cu e Welga 
di Indexering. Si tin miembro 
cu kier sa mas tocante cualkier 
asunto, e por pasa libremente 
serca Ivo Valdes, pasobra Ivo 


Valdes no tin nada di sconde y 
no lo mandanan bai lesa pero 
lo mustranan tur loke nan kier 
sa. 

Mi ta kere cu berdad miembro¬ 
nan mester lanta riba y salva- 
guardia nan sindicato, postula 
su mes pa e puesto di president 
diamars awor dia 30 di Juni 
2009 y ban yuda hasi Simar un 
sindicato cu berdaderamente 
ta traha pa su miembronan. Tal 
vez lo ta bon pa puntra e "pilar- 
nan di Simar" cu a traha asina 
duro pa e sindicato tur e ahanan 
pasa e siguiente preguntanan: 
Ta di con e statutonan di Simar 
ta data te ainda for di 1984? Con 
bin e bezoldigingsregeling di 
nos docentenan ta 37 aha biew? 
Con bin cu tur e innovacion- 
nan cu ta tumando lugar den 
ensenansa, toch tin asina hopi 
diploma di docentenan cu no 
ta aparece riba e lista reconosi 
di Directie Onderwijs? Con bin 
tin asina hopi docente cu ta 
termina IPA te ainda ta pasa 
problema pa haya reconoce- 
mento di nan bevoegdheden? 
Asina nos por sigui. 

Por ultimo Ivo Valdes ta reta e 
grupo di rescate pa hiba e di¬ 
rectiva di Simar, eligi dia 19 di 
Juni 2009, dilanti mesa berde 
pa asina termina cu e diferencia 
di opinionan cu tin actualmente 
entre cierto gruponan tocante 
legitimidad di e directiva ac- 
tual.Ivo Valdes, Presidente 
interino y miembro di directiva 
di Simar, 


JCI Aruba Female Feria Duna un Man pa Yuda nos Muchanan 


DUNA Un man pa Yuda nos 
Muchanan ta un feria cu e 
organsacion di JCI Aruba Fe¬ 
male ta organisa dia 4 y 5 di 
Juli 2009, na Entertainment 
Center. E Feria ta na honor 
di nos muchanan di Aruba. E 
meta primordial di e feria ta 
pa recuada fondo pa JCI Aruba 
Female por yuda nos much¬ 
anan di Aruba cu un proyecto 


den luna di augustus venidero. 
Pesey Aruba, ban duna un man 
na JCI Aruba Female pa nos por 
yuda nos muchanan! JCI Aruba 
Female a habri porta pa un y 
tur cu kier bin bende cuminda 
crioyo, snacks, popcorn, cut- 
toncandy, articulonan di mate- 
rial, buki etc na e feria. Tambe 
JCI Aruba Female a duna e 
oportunidad na nos grupo- y 


organisacionnan local pa bin 
entretene nos muchanan cu 
hopi wega y divertision! JCI 
Aruba Female kier pa e Feria aki 
ta pa nos muchanan por goza 
nan comienzo di vacacion hun- 
gando hopi wega, socialisa cu 
otro mucha, wak show y gana 
hopi premio! JCI Aruba Female 
ta participa na tur esnan cu a 
registra pa bende cuminda, 


articulo y haci wega, cu dia 1 di 
Juli 2009 ta e dia di pago. Esaki 
lo tuma luga na Entertainment 
Center for di 6or di atardi te cu 
8or di anochi. Tur registrado cu 
ta bende cuminda mester bin cu 
nan kaarchi berde, y un copia di 
identificacion valido, tur otro 
registrado mester bin cu copia 
di identificacion valido. Pa 
mas informacion di e feria por 


JCI t 

tuma contacto cu Twyma v/d 
Biezen Tesorera di Directiva cu 
ta encarga di comision fundrais¬ 
ing na 740 3425 parti atardi. 
Ultimo dia pa registra ta dia 26 
di Juni 2009. "Duna un man pa 
Yuda nos Muchanan" 

Auto sin ningun clase di number y documento 

ta causa accidente na Madiki 



DIALUNA merdia tabatin un accidente riba Driemasterstraat, unda un auto maneha p’e conoci di polis, Delle a bay dal tras di un motociclista. E no a causa mucho 
dano n’e motociclista aki, pero loke ta yamativo, cu e auto aki no merece di ta riba caminda publico. E no tin number riba e auto, kier men, no tin belasting paga, y 
riba dje, no tin ningun otro documento tampoco. Mirando cu e ta un conoci di polis ta maneha e auto aki, Delle mester bisa awor, unda el a haya e auto aki y kico ta 
su intencion cune. 


Lora sin duna preferencia, causa 
di accidente na Santa Cruz 




UN automobilista cu a bay lora 
pa bay direccion di Ministerio 
di Husticia, no a duna prefer¬ 
encia na un bromer cu tabata 
bay direccion Santa Cruz. E 
impacto tabata serio, pero asina 
mes, e motociclista no kier bay 
hospital cu ambulance y a bisa 
cu e mes lo bay. 




Auto horta 2 siman 
pasa haya dilanti 
un supermercado 
den Playa 


DIALUNA merdia, un patruya policial masha atento, a tuma 
nota cu tin un auto para dilanti di un supermercado cu ta keda 
den Caya Betico Croes. A resulta cu e auto aki ta horta for 
di dos siman pasa caba y awor a bin hay’e. E auto a ser hiba 
Warda di Polis na Balashi, unda lo sigui cu e investigacion 
pa determina si lo por haya aigun indicacion kende a horta e 
auto aki, prome di dune bek na su dono. 



































